text:
قاشقای لار
محمدرضا شوکتی
قاشقایلار کیملر دیرلر؟
«فارس» اوستانی ایرانین جنوبوندا گئنیش بیر اراضی ده یئرلشمیشدیر. شیمال دان اصفهان، غربده ن خوزستان، جنوب شرقده ن هرمزگان و بوشهر، شرقده ن ایسه کرمان ایالتی ایله احاطه اولونور. بو اراضی بیر نئچه دوزه نلیک استثناء اولماقلا داغلیق و هوندور یایلالاردان عیباره تدیر. بو ایالتده شیمال- غربده ن باشلایاراق جنوب شرقه ساری اوزانان داغلار کوردوستان و لورستانین «زاگروس» داغلارینین داوامی دیر.
1965- اینجی ایلین بؤلگوسونده بوتون اؤلکه ده دفعه لرله آپاریلمیش پارچالانمالارکیمی، فارس اوستانیندادا پارچالانما عمله گلیر. کوهکیلویه اوستانی فارس اوستانی ترکیبینده ن چیخاریلیر.
1976- اینجی ایل بؤلگوسونده «بوشهر» ولایتی ده فارس اوستانی نین ترکیبینده ن چیخاریلاراق آیریجا اوستان کیمی عمومی بؤلگویه داخیل ائدیلمیشدیر.
فارس ایلتی نین انضباطی اراضی بؤلگوسونده ن قیسّا معلومات وئرمکده ن مقصد، فارس اوستانی نین قورولوشونو آیدینلاشدیرماقدیر. نییه کی قاشقای ائلی نین ساکین اولدوغو منطقه لر فارس اوستانیندادیر.
اوزون عصرلرده ن بری فارس اوستانیندا فارسلارین، تورکلرین- آذربایجانلیلارین و عربلرین معین قسمتلری ساکین اولموشلار. قاشقایلار تورک دیللی اولوب، تاریخ بویو بو دیل ایله تانینیب و تانینیرلار. فارس منطقه سینین قبیله لرینه «خمسه» دئییلیرکی بئش قوروپدان عیباره تدیرلر: (اینانلولارلا باهارلولار) تورک دیللی، (جباره و شیبانی)لر، عرب دیللی. (باصری)لر فارس دیللی دیرلر.
قاشقای لارین کؤچ منطقه لری ایلده ایکی دفعه بو قانی ایستی، چالیشقان و غئیره تلی کؤچه ریلرین اؤزلرینین و قویودون قوزولارینین قوناقچیسی اولار.
اونلارین، فارس خلیجی نین ایستی هاواسیندان جنوبی زاگروسون داغلیقلارینا کؤچمه لری اونلارین ائلاتلیقلارینین سیجیللی سیدیر. اونلار قیشی « قیشلاق» ین ایستی هاواسیندا، یایی دا «یایلاق» ین گؤی طبیعتینده سوووب پاییز گلرکن یئنه ده...
صفوی دؤورونده ن قاباق فارس اوستانیندا، قاشقای آدینا راستلاشمیریق. اما تورک دیللی کؤچه ریلرده ن «فارسیمدان» آدی گئدیبدیر بو باره ده اسگی ایران تاریخین آرتیق اوخوماغیمیز لازیمدیر. اما منبع لره گؤره سونرالار بیر سیرا کؤچورتمه لر آذربایجاندان فارس اوستانینا اولوبدور. قاشقایلارین اؤز دئدیکلرینه گؤره «قاشقای» آدی بیرینجی دفعه اولاراق «جانی آقا قشقایی» آدلی بیر نفرین « سوی آدی» یا شؤهره تینده ن آلینیبدیر کی شاه عباس دؤورونده (1587-1629) ایللرینده حؤکومت طرفینده ن فارس قبیله لرینین حاکیمی کیمی اورا گؤنده ریلیر.
عصرین اووه للرینده قشقایی ائلی نین 57 قوروپ یا تیره ده ن تشکیل تاپماسینی بیلدیریرلر. اما بیر سیرا علّت لره گؤره تکجه یئتدی طایفایاده ک معلومات وئریلیر کی آلتی سینین آدی بئله دیر: «شش بلوکی»، «فارسیمدان»، «دره شوری»، «بؤیوک کشکولی»، «کیچیک کشکولی»، «عمله». بونلاردان ساوای «قره چه ای»، «نمدی»، «صفی خانی»، «جعفر بگلو» طایفالاری دا تانینمیش طایفالارداندیر.
قاشقایلار ساییر تورک دیللی ائلاتلار او جومله ده ن: «بو چاقچی»، «شاهسئوه ن» و «تورکمن» لره تای قورخماز و اوره کلی دیرلرکی دؤیوش مئیدانلاریندا تاریخ بویو اؤزلرینده ن لیاقت نیشان وئریبلر.
قاشقایلارین کیلیم لرایله فرش لری و اونلارین مال داوارلاری اونلارین ایقتیصادییاتینی تشکیل وئریر. تاریخ بویو قاشقایلار بؤیوک اینسانلار، عالیم لر و شاعیرلر تقدیم ائدیبدیرلرکی او جومله ده ن بؤیوک شاعیر «میرزا مأذون» و «اسماعیل خان قشقایی»، «خدیجه بی بی»، و «جهانگیرخان قشقایی» ده ن آد آپارماق اولار.
اگر بیلسئیدیم هاردا اؤله جه یم
یئریمی اورادا سالاردیم
اگر بیلسئدیم هاردا کفن گئیه جه یم
قبریمی اورادا قازاردیم
قایناقلار:
یول مجلله سی:
نومره 27، 1371 بهمن
نومره 28،1372 فروردین
نومره 29، 1372 اردیبهشت
نامه نور شماره 4و5 دهم آذرماه 1358 ویژه نامه قشقایی ها
گوله باخ!
قاشقایلی میرزه مأذون
گؤرمه میسن بیزیم گولون اوزونو
باهار فصلی گولوستاندا گوله باخ
ایسته سن ائشیتمک شیرین سؤزونو
دانیشدیر لذتلی، شیرین دیله باخ
نه خوب اولار گیره زری قوماشا
بزه نه رنگ به رنگ آیاقدان باشا
ایسته سن ائده سن خطّین تاماشا
گئیدیر کمرچینی، اینجه بئله باخ
کؤنلوم قوشو! باش و جاندان کئچرسن
زولفو دامی، هاواسینا اوچارسان
احتیاط ائیله کی، تورا دوشرسن
کمنده باخ، زنجیره باخ، تئله باخ.
«مأذون» شوقو، گولوستانا دوشوبدور
تورپاق اولوب، آستانا دوشوبدور
بولبول، باغ بی خزانا دوشوبدور.
سوسنه باخ، سونبوله باخ، گوله باخ
برچسبها: ایل قشقایی, قاشقای لار, میرزا مأذون قشقایی شاعر
جلیل ممدقولوزاده نین یارادیجیلیغینا قیسساباخیش
یازاری:عیسی حبیب بی لی کؤچوره ن: محمدرضا شوکتی الوارعلیا
آذربایجان بدیعی مدنییتینین چوخ عصرلیک تاریخینه قدرتلی ادبی شخصیت لرده ن بیری کیمی اولان جلیل ممد قولوزاده خالق ایشی، وطنداشلیق فعالیّتی اوچون دوغولان گؤرکملی سیمالارداندیر. اونون ادبیات، اینجه صنعت، معاریف و مطبوعات ساحه سینده کی بوتون خیدمتلری اؤزونون ان یوکسک، علوی معناسینی بو بؤیوک ایده آلا خیدمتده تاپمیشدیر. 40 ایلده ن آرتیق داوام ائده ن چوخ. جهتلی یارادیجیلیغی ایله او، اوره کده ن باغلاندیغی خالیقینین میللی و سوسیال ظولمون دمیر پنجره سینده ن خیلاص اولماسینا، آزادلیغا چیخماسینا، اینکیشاف ائتمیش میللت لرین سیرالارینا قوشولماسینا جیدّی تاثیر گؤسترمیشدیر.
جلیل ممدقولوزاده نین هله ایلک قلم تجروبه لری اولان «چای دستگاهی»، «کیشمیش اویونو» کیمی اثرلری ائل- اوبا اوچون دؤیونن اوره یین ایلک یانغی لارینین عکس صداسی ایدی.
«کیشمیش ایوینو» (1892- اینجی ایل) آدلی بیر پرده لی درامیندا و عینی آدلی حئکایه سینده او، مزه لی بیر احوالات اساسیندا خالقین موهوماتی و موفته خورلارا موناسیبتینی معنالاندیرمیش، پیئس ده کی سولطان آغانین تیمثالیندا «هامینی اؤزونه بورجلو، نؤکر و میننت دار بیلن تنبل بی لییین تیپیک صورتینی یاراتمیش» امکچی کوتله نین بو دوشمنلریینی «گون اورتاچاغی نین قولدورو» کیمی ایفشا ائتمیشدیر. ادیبین رئالیست نثریمیزین کلاسیک نمونه لرینده ن اولان مشهور «دانا باش کندینین احوالاتلاری» (1894 ) پووئستی ده اونون قلبی نین درنیلیک لرینده ن گلن وطنداشلیق هاراینین ، «صاف و تمیز وجدانی نین سسی نین» نتیجه سی کیمی یارانمیشدیر. جلیل ممدقولوزاده 19- اونجو عصرین آخیرلاریندا نئهرمده معللیم لیک ائتدییی ایللرده یازدیغی بو داهیانه اثری ایله قطعی صورتده اؤز صنعت یولونو معیین لشدیرمیشدیر. یازیچی نین دانا باش کندی نین ساکینلری اولان ممدحسن عمی، زینب، عزت قاری، زیبا، ولی قولو و باشقالاری کیمی قارا دؤورانین بؤیوک مصیبت لرینه دوچار اولموش صاف قلبلی، تمیزنییتلی زاواللی اینسانلارا یانیقلی موناسیبتی نین، کندخدالارا، قولوزوربالارا کین و غضبینین اوریژینال بدیعی ایفاده سی اونون مووقعینی بیر داها آیدنیلاشدیرمیشدیر. جغرافی کونکرئتلرینده ن چوخ، گئنیش عمومی لشدیرمه ایمکانلارینا مالیک اولان، اؤز مؤللیفی نین کشفی ساییلا بیلن «دانا باش کندی» ایفاده سینده کی ساتیریک مضمون دا جلیل ممدقولوزاده نین عاواملیق و جهالته، سوسیال گئری لییین و رئال کئرچک لییین بو سوییه سینی شرط لندیره ن اجتماعی قورولوشا موناسیبتی نی تعیین ائدیر. بو معنادا خالقین حیاتی، معیشتی و طالعی نین بدیعی اثرین مرکزی پروبلئمینه چئوریلمه سی اونون جاوان مؤللیی نین سیاسی یئتکینلییینی، وطنداشلیق فعاللیغینی دا آشکارا چیخاریر. «چای دستگاهی» ندا بیر قروپ مجلیس اهلینه، «کیشمیش اویونو» ندا کیچیک بیرصحنه- اویونون ایشتیراکچیلارینا اوز توتان ادیب «احوالاتلار» دا سؤزون گئنیش معناسیندا خالقا مراجعت ائتمیشدیر. « دستگاهدان» « اویونا» کئچن موتیولر بورادا اینکیشاف ائتدیریله ره ک، اؤزونه مخصوص معنالی مقدمه سی، دهشتلی تفصیلاتی و عبرت آمیز خیدمتی اولان «احوالاتلار» ا چئوریلمیشدیر. ائله احوالاتلارکی، بونلارین یاددان چیخماسی، تاریخده ن سیلینمه سی غیری مومکوندور. تکجه «اؤلولر» عالمی نین فاجعه لری دئییل، دانا باش کندی نین آجی گؤز یاشلاری نین وجدان عذابی ایله قاریشیغیندان یوغرولموش «احوالاتلاردا»« تاریخ کیتابلاریمیزدا قان ایله یازیلمیش صحیفه» تأثراتی اویادیر... .
قایناق: جلیل ممدقولوزاده
ایشیق نشریاتی. باکی 1987
برچسبها: جلیل محمد قلیزاده, میرزا جلیل, عیسی حبیب بی لی, ملا نصرالدین


c: text/html

text:
بله
خیر
ولی بو جعفری و بونون یولداشلاری قشح ایشلرین باشاریلار
اراده ایلیلر کی اورمو گولون گورودسونلار گورودولار
اراده ایلیلر کی تماشاچی گویمورالار استادیوما گویمولار
بولار اله ایشلرینده مهارت لری وار کی 5 هفتنین ایچینده تماشاچی 85مین نفرده گتیردیلر الدیلر مین نفر
بیزده بیلمیروخ کیمه گله اعتراض ایلیاخ کیمنن گله حقیمیزی آلاخ
جعفری شودویوبلر اشیه نوین کی شهرداردی اونیدا گتیریبلر هیئت مدیریه.من اوزوم نامسین گورموشم.فیکر الیرم گلن ایل بیزادا اوخشیا.گلن هفته ده دیرم کیمی سرمربی الیجاخلار
جعفری: اولیویرا برنامه روشنی برای آینده نداشت، برکناش کردیم!

robotstxt: allowed

filter: keep


text:
یاسلی ساوالان
هر زامانکی باخیرام باشینا قار وار گؤرورم
اوغلو اؤلموش آنا تک گؤزلرین آغلار گؤرورم
هر طرفدن چکیلیب سینهوه داغلار گؤرورم
آی آلان اوستونو غم چیسگینی، هر یانی دومان
آی یاغان باشینا غملر اودو، یاسلی ساوالان
گؤرموشوک یازدا کؤچک لرده چیچکلر آچیلار
هر طرفدن چیمنین سینه سینه گول ساچیلار
ماهنی لار قوشماغا باشلار یئنه ده قوشماچیلار
یاز گلیب گئتدی یئنه گولمه دین اوچ آیدا بیر آن
آی یاغان باشینا غملر اودو، یاسلی ساوالان
قرنیلر کئچدی سنین گولمهدی بیر لحظه اوزون
قانلی یاش تؤکدو سارالمیش اوزونه یاشلی گؤزون
غصّهدن دؤندو قارانلیق گئجه اولدو گونوزون
نه سوران حالینی اولدو نه وئرن جیسمیوه جان
آی یاغان باشینا غملر اودو، یاسلی ساوالان
آند وئررم سنی او قانه بلنمیش داشیوا
گئجه-گوندوز او گؤزوندن تؤکولن قان یاشیوا
اورهگین دردینی بیلدیر او «سهند» قارداشیوا
سنی وارلیق-سنی تانری- سنی بو آه و فغان
آی یاغان باشینا غملر اودو، یاسلی ساوالان
سالارام یادیما بیر لحظه او کئچمیشلریوی
تؤکولن سنگ جفائیله او دور دیشلریوی
ایزلهرم بیر بیر او حئیرت یارادان ایشلریوی
هامیدان من سنین احوالینا آرتیق نیگران
آی یاغان باشینا غملر اودو، یاسلی ساوالان
ساکیت اول، آغلاما قوی بیرجه چکیلسین بو دومان
گون چیخیب ظولمتی بیر یوللوقا قووسون بورادان
«نبی» گلسین، بوز آت اولسون یئنه داغلار آتیلان
«هجر»ین بلکه ییغیلسین گؤزو یولدان، آناجان
آی یاغان باشینا غملر اودو، یاسلی ساوالان
سؤندوره بیلمهدی گؤز یاشین اورهکدن اودووی
چاغیریم قوی کؤمک ائتسین سنه اؤز اؤولادیوی
افتخاریله بوگون ذیکر ائدهرم پاک آدیوی
مرد اوغوللار بئجریب خلقه وئرن شهرت و شأن
آی یاغان باشینا غملر اودو، یاسلی ساوالان
«بابکین»گئتدیسه بوش قالمادی آمما قوجاغین
دولودور مین ائله اوغلانلاریلا هر بوجاغین
نه قدر یئل اسه طوفان قوپا سؤنمز اوجاغین
ای بلالر سپری، خالقا یامان گونده آمان
آی یاغان باشینا غملر اودو، یاسلی ساوالان
چنلی بئلده «دلیلر» قوی یئنه قورسون بوساطی
قوچ کوراوغلو یئنه جولانه گتیرسین قیرآتی
هئچ زامان اصلین ایتیرمز او کی دوزگوندو ذاتی
آند اولا آدیوا، آی گؤزلری آغلار، یاشی قان
آی یاغان باشینا غملر اودو، یاسلی ساوالان
سن دؤیوشلرده بیر آسلان کیمی دوردون آیاغا
اوخ آتیلدیقجا بیزه سینهنی وئردین قاباغا
غم یئمکدن داها جانیم یئتیشبدیر دوداغا
نه یامان گونلره گؤر قالدی بو احساسلی بالان
آی یاغان باشینا غملر اودو، یاسلی ساوالان
بابالاردان بیزه قالمیش بو مثل هاممی بیلیر
سو گلن آرخا دئییبلر یئنه بیرگون سو گلر
فلکین داش اورهگین آه اوخو آخیردا دلر
«بارز» اوغلوندا یئتر سئودیگی یاره او زامان
آی یاغان باشینا غملر اودو، یاسلی ساوالان
برچسبها: یاسلی ساوالان , ساوالان , سبلان , کوه سبلان , مشگین


text:
محمد موسا زاده(بولتن ائل بیلیمی -ویژه نمین )
آذربایجان خالقینین، موختلیف مراسیملری و همین مراسیمه باغلی بیر سیرا اینانجلاری وار، بونلارین ان گؤزلی، توی و شینلیک دبلریدی. گرچی بو مراسیملر، بوتون شهر و کندلرده آشاغی-یوخاری عینی سویهده توتولور، آنجاق کندلریمیزده داها آرتیق اؤز اصالتین ساخلامیشدیر. بونلار کئچهجکده اولدوغو کیمی یئرینه یئتیریلیر.
نمینه باغلی اولان اورنج کندینین توی مراسیمنده بیر قندسیندیرما گئجهسی وار، بو قند سیندیرما گئجهسی و اونون دالیسینجا دا سیندیریلان کله قندلرین باشینی قیز-اوغلانین باشینا اوغماقدا بیر پارا معنالی و درین حکمتلر وار. آشاغیدا همین مراسیم و حکمتلردن دانیشیلاجاق.
:: برچسبها:
شهرستان نمین,
ائل بیلیمی,
قند سیندیرما


text:
محمدعلی نهاوندی
اؤنجه یایینلانمیش: ائل دیلی و ادبیاتی درگیسی، 9-جو سایی، 1382-جی ایل و
بابیللی: بایرامدان قیرخ بئش گون گئدن، توْرپاغین گؤیَرن و یئمین مال- حئیوان آغزینا گلن چاغینا دئییرلر.
بؤیوک چیلله: چیلله گئجهسینین صاباحیندان باشلانان قـیرخ گونلوک بیر موددتدیر، «دئی» آیینـین بیریندن بهمن آیینـین اوْنونا قدهر بیر موددت.
چار- چار: بؤیوک چیللهنین سوْن ایکی گونو و کیچیک چیلهنین ایلک ایکی گونونه چار- چار دئییلیر. ائلین آراسیندا قارین وام [آستا] و اوْینایایا – اوْینایایا یاغماسینا دا چار- چار دئـییرلر.
چیلله گئجهسی: آذر آیینـین سوْن گئجهسی و گئجهلرین ان اوزونو. (فا. یلدا).
خیدیر: بؤیوک چیللهنین قوتاران گونو و کیچیک چیلهنین ایلک گئجهسینه خیدیر دئییرلر، کاووس اوْغلو خیدیرین آدی دا اوْ گئجه و یا گوندوزده دوْغولدوغونا خاطیر قوْیولموشدور.
دارغان گونو: «ایسفند» آیینـین سوْن گونو، گاهانبار بایرامی= خیلقت گونو.
زومار آیی: یایـین سوْن آیی شهریور زومار آیی آدلانـیر.
سئرچه کولهیی: «ایسفند» آیینـین سوْن اوْن گونلرینین اوْرتا اوچ گونو «ایسفندین 26-24- جی گونلری».
شئشه: بایرامدان اوْتوز آلتی گون گئدهنه قدهر، ائلاتلار شئشه دئـییلهن بو موددتده مال- داوار اوچون یئم زوماری ساخلایارلار.
قاری کولهیی: «ایسفند» آیینـین ایکینجی اوْن گونودور.
قوْرا آیی: یازین اوچونجو آیـینا [خرداد] قوْرا آیی دئییلیر.
قوْرا بیشیرهن آیی: یایـین ایکینجی آیی [مرداد] قوْرا بیشیرهن آیی آدلانیر.
قوش کولهیی: «ایسفند» آیینـین سوْن اوْن گونلرینین ایلک اوچ گونو «ایسفندین 23-21-جو گونلری».
کلهوز: اوْن یئددی گون پاییزدان قالاندان، آذر آیینین اوْن اوچوندن بیر موددته کلهوز دئییلیر. ائلات ایچینده بئله بیر ریوایت وار کی، آذر آیینـین اوْن دؤردونجو گئجهسی داغ کئچیلری گؤزلرینی اولکر اولدوزونا تیکیرلر، اولکری گؤردوکده ائرککلر دیشیلرله جوتلهشیرلر.
کورد اوْغلو گئجهسی: کیچیک چیللهدن سوْنرا گلهن ایلک گئجهیه کورد اوْغلو گئجهسی دئییلیر.
کورد اوْغلو گونلری: «ایسفند» آیینـین ایلک اوْن گونودور.
کیچیک چیلله: ایییرمی گون موددتینده «بهمن» آیینـین اوْن بیریندن اوْتوزونا قدهر کیچیک چیلله دئییلیر.
لئیسان آیی: یازین ایکینجی آیینا [اردیبهشت] لئیسان آیی دئییرلر.
وعده یئلی: «ایسفند» آیینـین قالان سوْن اوچ گونونون ایلک ایکی گونو «ایسفندین 28- 27 – جی گونلری».
منبع: ائل بیلیمی
:: برچسبها:
استان اردبیل,
محمدعلی نهاوندی,
ائل بیلیمی


text:
«قوجا کیشی
»
نَه باش دا توکی، نَه آغز دا دیشی نَه یاز دور یازی، نه قیش دیر قیشی
گونلَری سایدوگ اولوب دور ایشی گونی یامان دور، بو قوجا کیشی
نَه بیر یِمَه لی دیشلَری بابی نَه بیر کَس ایــدَر ســــوال
جوابی
نَه قاپودا بیر باقلالی یابی اَمــان
اَمــان دور، بو قوجا کیشی
نَه بِل دَه قُووا، نَه دیز دَه جانی نَه گوز دَه سو وار، نَه رَگ
دَه قانی
کار اِدمَز داهی آرواد دارمانی آخور زامان دور، بو قوجا
کیشی
نَه یادا سالان مهـــربان اولاد نَه بیر باخوشلی سالانان آرواد
خوشلوگدان قوجا اِدمَدی هِچ یاد گونی باتان دور، بو قوجا
کیشی
همدمی اولموش بیر کُهنا قَیلان دردی چوخ اولموش، یوخودور درمان
کیم اولار یاری، کیم اولار یانان رَحمَ سالان دور، بو قوجا
کیشی
کرج، 89 قیشی


text:
۱۰۷۲-۱۰۷٤ ایللرینده کاشغارلی ماحمود طرفیندن یازیلان و تورک دیلینین عربجه سؤزلوگو اولان دیوان لغات تورکون، دیلچیلر اوچون چوخ اؤنملی اولدوغونو ایفاده ائدن اوغوز، "دیوان لغات تورک دئمک، تخمینا ۸۰ اؤلکهنی یاخیندان ماراقلاندیران بیر مدنی یادداشدان سؤز ائدیریک دئمکدیر"دئدی.
اوغوز، کاشغارلی ماحمودون، اثرینده چئکدیگی دونیا خریطهسییله توپوگرافی، خریطه بللهگی و مدنیتی باخیمیندان دا اؤنم داشیدیغینی وورغولایاراق، بئله داوام ائتدی: "کاشغارلی ماحمود، کاشغاردان بغدادا قدر او بؤلگهده یئرلهشیک تورک، عرب، فارس و دیگر ائتنیک مدنی قروپلاری تانیییر، بونلارلا ایلگیلی بیلگیلر وئریر، دؤنمینین مدنی بیریکیمینی/تجروبهسینی و بللهگینی سؤزلوک آراچیلیغی ایله گونوموزه چاتدیریر. بو سببدن دیوان لغات تورک دئمک قازاقیستان، اؤزبکیستان، اویغور اؤزارک بؤلگهسی، قیرقیزیستان، آذربایجان، تورکمنیستان، ایران، افغانیستان، تاجیکیستان کیمی اؤلکهلرین بوگونکو جغرافیالارییلا مراکشدن موریتانییه، چاددان سودانا قدر کؤرفز اؤلکهلری داخیل تخمینا ۸۰ اؤلکهنی یاخیندان ماراقلاندیران بیر مدنی حافظهدن سؤز ائدیریک دئمکدیر."


text:
ژاپون آراشدیرماچیلار اوخونماسی چوخ چتین اولان ژاپونجا سؤزلری فرقلی دیللره چئویرن بیر گؤزلوک گلیشدیردی چرچیوهسینده کیچیک بیر کامئرا سیستمی اولان گؤزلوک آنلایابیلمهدیگینیز سؤزلری بیلدیگینیز دیلدکی سؤزلره چئویریر. کامئرا، گؤرونتولری شیرکتین بولود سونوجوسونا/سرورینه چاتدیریر، قارشیلیغی تاپیلان سؤزلر گؤزلوک ائکرانینا یانسیدیلیر.اوز تانیما اؤزللیگی و فرقلی یازیلیملار سایهسینده هلهلیک یالنیز ژاپونجا، کرهجه، چینجه و اینگیلیزجه آراسیندا چئویری ائدهبیلیر. آراشدیرماچیلار گؤزلوگو، قوناقلاری راحات ائتدیرهبیلمک ... دوامی نی اوخو »
قونون آرشیوی: دونانیمفید آبونه لیگی<
-
سوروجوسوز ماشینلار چاغینا دوغرو
سوروجویه احتیاج اولمایان واسطهلر اوچون ایشلر داوام ائدیر ‘ سوروجوسوز واسطه تکنولوژیسی ایله قض...
-
جوت چییردک(Core) و یا ۴ چییردک نه ایشه یارایار؟
جوت چییردکلی، ۴ چییردکلی و یا ۸ چییردکلی پروسئسسورلارین تک چئکیردئکلیلردن نه فرقی وار؟ نئچه ای...
-
تورک اوچاغی آلباتروس
مهندس سرکان کؤسه هم هلیکوپتر هم ده اوچاق اؤزللیکلرینه صاحب اینسانسیز هاوا آراجی گلیشدیردی تورکون ق...
-
USB 3.0 دن داها سرعتلیسی گلیر!
USB-نین کیفایت قدر سرعتلی اولمادیغینی دوشونورسوزسه، سیزی سئویندیرهجک بیر خبر! بو آن ایستیفادهده...
-
تیپی-لینکدن یئنی داشینا بیلر روتر
تیپیلینکین یئنی روتری، شارژ جیهازی کیمی گؤرونتوسویله اؤنه چیخیر! تیپی-لینک، یئنی داشینا بیلر رو...
-
آواژنگ شیرکتینین گونجل اورون قیمت سیاهه سی (۹۲/۲/۹)
اینتل سوکت لی آناکارت (مادربرد) مدل سوکت قیمت چیپ ست آنا اؤزللیکلر یادداش دستیی بیلگیلئری G1.Sniper...
-
آیفون موبایلینا، بارماق ایز اوخویوجوسو، اکلهنهجک!
آیفونون یئنی نسیللرینده، بارماق ایز اوخویوجوسون(اسکنر اثر انگشت) اکلهنمهیین سؤزصوحبتی یایینلانیب...
-
پارچا پارچا گالاکسی S4 . . .
سامسونگ گالاکسی S4-ی پارچالارا آییردیق؛ باخین اورتایا نئجه ماراقلی دئتایللار چیخدی … دیش گؤ...
-
آندروید عاغیللی تئلویزیون: Rikomagic MK802 IIIS
اطرافیمیزی آندرویدلی جیهازلار آلمیش کن هله TV- ینیز ساده بیر TV ایسه، Rikomagic ایله اونو “عا...
-
بیلگی یاریشماسی!! (اؤدوللو)
بو گونه جن پایلاشدیغیمیز یازیلاردان ۱۰ سورو حاضیرلایب و پرتالیمیزین ایلک یاریشماسینی باشلادیق، ان چو...
تیپی-لینکدن یئنی داشینا بیلر روتر
تیپیلینکین یئنی روتری، شارژ جیهازی کیمی گؤرونتوسویله اؤنه چیخیر! تیپی-لینک، یئنی داشینا بیلر روتری، TL-WR710Ni مدلینی ساتیشا تقدیم ائتدی. ۱۰ سانتدان داها کیچیک اؤلچودهکی بو داشینا بیلر روتر، بیر چوخ سورونو آرادان گؤتورور. کابللی اینترنت باغلانتیسی اولان یئرلرده ائترنت گیریشیندن اینترنته باغلانیب و اینترنتی کابلسیز حالا گتیریب و پایلاشان بو روتر، عینی زاماندا اوزریندهکی USB گیریشی سایهسینده فرقلی جیهازلاری آغا ... دوامی نی اوخو »
تورک اوچاغی آلباتروس
مهندس سرکان کؤسه هم هلیکوپتر هم ده اوچاق اؤزللیکلرینه صاحب اینسانسیز هاوا آراجی گلیشدیردی تورکون قورورو بیر مهندس؛ سرکان کؤسه. مهندس سرکان کؤسه هم هلیکوپتر هم ده اوچاق اؤزللیکلرینه صاحب اینسانسیز هاوا آراجی گلیشدیردی. دیکئی و یاتای قالخیش ائدهبیلن اینسانسیز هاوا آراجینا آلباتروس آدینی وئرن سرکان کؤسهنین بو محتشم آراجینا اولوسلارآراسی ساوونما صنایعی سرگیسینده ماراق بؤیوک ایدی. هاوا آراجینین اؤنجهلیکلی ... دوامی نی اوخو »
سوروجوسوز ماشینلار چاغینا دوغرو
سوروجویه احتیاج اولمایان واسطهلر اوچون ایشلر داوام ائدیر ‘ سوروجوسوز واسطه تکنولوژیسی ایله قضالارینین یوزده ۹۳ونو سببی اولان اینسان خطاسی آرادان قالدیریلاجاق. “، اینسانین ذهنینی اوزون زاماندیر قاریشدیران سوروجوسوز واسطه تکنولوژیسی اوزرینه ایشلر ایجرا ائدن بیلم آداملارینین و تدقیقاتچیلارین اورتاق فیکیری بو استیقامتده. آراشدیرماچیلارا گؤره بیر نوع روباط اولاراق گاراکتریزه ائدیلن سوروجوسوز واسطهلر اؤز اؤزلرینه آلدیقلاری قرارلارلا حرکت ائده بیلمهلری ... دوامی نی اوخو »
آیفون موبایلینا، بارماق ایز اوخویوجوسو، اکلهنهجک!
آیفونون یئنی نسیللرینده، بارماق ایز اوخویوجوسون(اسکنر اثر انگشت) اکلهنمهیین سؤزصوحبتی یایینلانیب؛اپل شیرکتی کئچن دؤرد ایله کیمی، عاقیللی موبایللارینین اورهتیمینده(تولیدینده) بیر تانیش و اوخشار اولگو ایله آددیم آتیب؛اما یعنی سؤیلهنتیلرده بو قایدانین پوزولماغیندان سؤز گئدیر. اپل شیرکتی،۲۰۱۳ ده AuthenTec گؤونلیک و بارماقایز اسکنر شیرکتینی ۳۵۰میلیون دولار قیمتله آلدی،بئلهلیکله،اپل شیرکتین قوللانماغی بو یئنی تکنولوژییه گؤزلنیر.سؤیلهنتیلره اساس، آیفونلارین یئنی نسیلینده، دیزاین یؤنوندن چوخلو ... دوامی نی اوخو »
جوت چییردک(Core) و یا ۴ چییردک نه ایشه یارایار؟
جوت چییردکلی، ۴ چییردکلی و یا ۸ چییردکلی پروسئسسورلارین تک چئکیردئکلیلردن نه فرقی وار؟ نئچه ایل اؤنجه قوللاندیغیمیز بیلگی سایارلار، تک چییردکلی پروسئسسورلاردان عبارت ایدی. ایندیلرده ایسه بیلگی سایارلاریمیزدا، لپ تاپ لاریمیزدا و تبلت لریمیزده قوللانیلان پروسئسسورلر جوت، دؤرد حتی سککیز چئییردکلیدیلر. جوت چییردکلی بیر پروسئسسورلا دؤرد چییردکلی پروسئسسور آراسیندا نه کیمی فرقلر اولدوغونو، چوخ چییردیین نه ایشینیزه یارایاجاغی بارهسینده ... دوامی نی اوخو »
بیلگی یاریشماسی!! (اؤدوللو)
بو گونه جن پایلاشدیغیمیز یازیلاردان ۱۰ سورو حاضیرلایب و پرتالیمیزین ایلک یاریشماسینی باشلادیق، ان چوخ سورویا دوغرو یانیت وئرن لرین ۳ نفرینه ۲۰۰۰ تومنلیک جئب تئلفونو شارژ کارتی (یاریشمایی قازانان یاریشماجینین ایستدیگی هر هانسی اپراتوردان ) اودول اولاراق وئریله جک دیر. - دوغرو یانیت وئرن لرین سایسی ۳ نفردن چوخ اولسا چکیلیش یاپیلاجاقدیر. - یاریشمادا یاریشماق ایچون پرتال دا آد یازدیرمانیز ... دوامی نی اوخو »
پارچا پارچا گالاکسی S4 . . .
سامسونگ گالاکسی S4-ی پارچالارا آییردیق؛ باخین اورتایا نئجه ماراقلی دئتایللار چیخدی … دیش گؤرونوشونه باخیلدیغیندا سرینین دیگر مودئللریندن چوخ دا فرقلی گؤرونمهیهن گالاکسی S4-ی آلیب پارچالارا آییران iFixit سایتی، تئلئفونون پارچالارینی دگیشدیرمهنین چوخ آسان اولدوغونو تعیین ائتدی. قوللانیلان وسایل و تاساریمی ندنیله چوخ آسان بیر شکیلده پارچالارا آیریلا بیلئن تئلئفون بنزر مودئللردن آیریلیر. مثلاً تئلئفونون آرخا قاپاغینی و باتری سینی ... دوامی نی اوخو »
آواژنگ شیرکتینین گونجل اورون قیمت سیاهه سی (۹۲/۲/۹)
اینتل سوکت لی آناکارت (مادربرد) مدل سوکت قیمت چیپ ست آنا اؤزللیکلر یادداش دستیی بیلگیلئری G1.Sniper 3 LGA 1155 15,140,000 Intel Z77 Z77 Gaming w/4-Way SLI/CFX Dual Channel 4 DIMM DDR3 2400/2133/1866/1600/1333 GA-Z77X-UP4 TH LGA 1155 10,221,000 Intel Z77 New Z77Model w/UD5 PWM, Thunderbolt Dual Channel 4 DIMM DDR3 2400/2133/1866/1600/1333 GA-Z77X-UD3H LGA 1155 9,729,000 Intel Z77 Z77 Model w/2oz Copper PCB Dual Channel ... دوامی نی اوخو »
آندروید عاغیللی تئلویزیون: Rikomagic MK802 IIIS
اطرافیمیزی آندرویدلی جیهازلار آلمیش کن هله TV- ینیز ساده بیر TV ایسه، Rikomagic ایله اونو “عاغیل لاندیرین”. ایندیکی واختدا تبلت و تئلفون لارین بیر چوخو آندروید سیستئمینه مالیکدیرلر. آرتیق هئچ بیریمیزه یالنیز بیر بیگی سایار یئتمیر، تئلویزیون سئیر ائدرکهن ده اینتئرنئته باغلی اولما احتیاجی حیسس ائدیریک. آنجاق یئنه ده هله بیر چوخوموزدا تبلت یوخدور. و یا یئنه بیر چوخ ایستیفادهچی ایکینجی ... دوامی نی اوخو »


text:
مشهور مئساژلاشما اویغولاماسیندان گلن خبر، iOS قوللانیجیلارینه کیچیک بیر شوک یاشاداجاق! WhatsAppدان iOS قوللانیجیلارینا پیس خبر وار. مشهور آنیندا مئساژلاشما پروقرامینین گئتدیکجه قوللانیجیلارینین سایی آرتدیقجا، اویغولامانین اینکیشاف ائتدیریجیلریده اوزون مدت دیر کی “پول قازانما” مدلی اوزرینده فیکیرلرشیردیلر. سونوندا آختاریلان مدلین تاپیلدیغی آیدین اولودو. بو گون آچیقلانانلارا گؤره اپل جیهاز قوللانیجیلاری WhatsApp اویغولاماسینی قوللانا بیلمک اوچون ایللیک ۰،۹۹ دولارلیق بیر اؤدنیش ... دوامی نی اوخو »
ائتیکت آرشیوی: WhatsApp
WhatsApp گونده ۲۷ میلیارد مئساژ چاتدیریر!
جئبلرین وازگئچیلمئزی حالینا گلن بو اویغولاما، آچیقلانان سون رقملرله “یوخ آرتیق” دئدیردیر! عقللی جئبلرین وازگئچیلمز اویغولامالار آراسینداکی WhatsApp، ایستاتیستیکلره گؤره Google Play و Windows Phone-نین ۱ نؤمرهلی اویغولاما اولماغی باجارمیش وضعیتده. مشهور مئساژلاشما اویغولامانین بو آنکی ایستیفادهچی سایی، ۲۰۰ میلیونا یاخینلاشیر. WhatsApp -ین هر گون نئچه مئساژلا باشا چیخدیغی، اویغولامانین اینکیشاف ائتدیریجیلرینین توییترده پایلاشدیغی معلوماتلارلا اورتایا چیخدی. WhatsApp یالنیز بیر ... دوامی نی اوخو »


text:
موغان شهریستانی
Bu məqalənin azərbaycan dili əlifbasının latın qrafikası ilə qarşılığı vardır. Bax: Germi şəhristanı
موغان شهریستانی اردبیل اوستانی نین شهریستانلاریندان دیر. گئرمی شهری بو شهریستانین مرکزی دیر.
Mündəricat
بولگه اولماق تاریخ-ی[redaktə]
گئرمی (موغان) شهریستانی، موغان دوزو نون بیر قیسمتی دیر. گولوستان و ترکمنچای مقاولهسی موقاویله سیندن سونرا موغان دوزو ایکی بویوک قیسمته بولوندو. موغانی اوچ دن ایکی سی قوزئی آزربایجان مرزلرینده و اوچ دن بیری سی ایران سینیرلاریندا قالدی. 1330 اینجی ایله جن موغان شهریستانی اردبیل شهریستانینین بیر قیسمی ایدی. بو تاریخدن اعتیبارن خیاو (مشکین شهر) شهریستانینین بیر قیسمینه چئوریلدی. 1355 اینجی ایل موغان شهریستانی تشکیل تاپماق لا، خیاو شهریستانی ندن آیریلدی. 1372 اینجی ایلده موغان شهریستانی اوچ شهریستانا بولوندو. گئرمی (موغان) شهریستانی، بیله سووار بشهریستانی و موغان شهر شهریستانی موغان دوزونون اوچ شهریستانلاری دیر لر. [1]
سیاسال بولمه لر[redaktə]
گئرمی (موغان) شهریستانی(فارسجا؛ شهرستان گرمی مغان)، ایران ایسلام جمهوری سی نین 1382 اینجی ایلینین سیاسال بولمه لر اساسی سیندا اوچ بولوم، 9 قصبه، 2 شهر و 318 کنده بولونور. [2]
جوغرافیایی موقع[redaktə]
بو شهریستان شومال دان بیله سووار و موغان شهر شهریستانلارینا، جونوب دن خیاو شهریستانینه، دوغودا آزربایجان جومهوری سی نه و باتی دان کلئیبر و اهر شهریستانلاری له قونشودور. [3]
جاماعات[redaktə]
1385 اینجی گونش ایلینین نوفوس سایی سی اساسیندا بو بولگه ده 86248 نفر یاشاییرلار[4]. اهالی ایکی شهر هابئله 319 کندده یئرلشیب لر.
ایقتیصادیات[redaktə]
دیل و مذهب[redaktə]
بو شهریستانین اهالی تورک دور لر و آزربایجان تورکجهسی نده دانیشیرلار. هابئله اهالی اون ایکی ایمام لی شیعه دیرلر.
گورملی و گزملی یئرلر[redaktə]
چئشیدلی تاریخی تپه لر، قالالار، گیلارلو گولو ، قوزلو ، آلای له ، تنگ ، سالالا ، شوله لر دره سی و... بو شهریستانین گورملی و گزملی یئرلریندن دیرلر.
رسیم خانا[redaktə]
-
-
-
جوما شوله سی، شوله لر دره سی نده
-
بویوك شوله؛ شوله لر دره سی نده
-
-
-
-
-
-
-
اتک یازی[redaktə]
- ↑ ابراهیمی 1385 ص 217
- ↑ ابراهیمی 1385 ص 217 و 295
- ↑ ابراهیمی 1385 ص 16
- ↑ http://amar.sci.org.ir/ ایرانین آمار مرکزی اردبیل ایالتینین آماری
قایناق لار[redaktə]
پژوهشی در جغرافیای مغان، سید محمد ابراهیمی، انتشارات نیک آموز، اردبیل 1385
مرکز آمار ایران، سرشماری عمومی نفوس و مسکن 1385


text:
نازلی شیرین دیل واریم ، ئوزگه دیله یازمارام
دوغراسالاردا منی اُوز دیلیمی آتمارام
جنتی وئرسز منه ، دونیانی ساتساز منه
من آنامین ناز دیلین باشقا دیله ساتمارام
شهریاریم دوز دییب قاتما دیلین دیللره
من بو گوزل تورک دیلین آیری دیله قاتمارام
باخ بو دیلین سایه سی ، گزدی آدیم دیللره
اولماسا گر بو دیلیم هئچ یئره من چاتمارام
اوندا کی من اولموشم قورلایین اوز یوردوما
چون بودور عادت منیم ئوزگه یئره یاتمارام
قبریمین اوستونده سیز تورکی بو شعری یازین
اوز دیلیمی آتمارام ، باشقا دیله ساتمارام
نوشته اصلي بوسيله Roojan


text:
اوستادیمیز دکتر حسین محمدزاده صدیق تهراندا تشکیل تاپان «بین الخلق سید صفی الدین اردبیلی» کنگرهسینه دعوت اولوندولار و اورادا «قارا مجموعه» کتابی بارهسینده کنفرانس وئردیلر.
بو کنگره و توپلانتینین علمی رئیسی آقای دکتر سید سلمان صفوینین شجرهسی شیخ صفی الدین اردبیلییه چاتیر. بو کنگرهده اصلیتی اردبیللی اولان و حال حاضردا لندن شهرینده اقامت ائدن و «مرکز مطالعات ایرانی»نین رئیسی دکتر سید سلمان صفوینین قارداشی سرلشکر دکتر یحیی صفویده اشتراک ائتمیشدیلر. بو توپلانتییا اردبیل شهریندن چوخ ادیب و شاعرده قاتیلمیش و سخنرانی وئردیلر. اونلارین آراسیندا خانم گلمغانی و خانم هاله صنعتینین سخنرانلیقلاری یاخشی استقبال اولوندو.
انشاءالله رحمن بو عظمتلی کنگره گلن ایل یای فصلینده اردبیل شهرینده برگزار اولاجاقدیر. آشاغیدا اوستادیم دکتر ح. م. صدیق جنابلارینین کنفرانسینی تمامیله «دوزگون» سیتهسیندن نقل ائدیرم:
برچسبها: دکتر سید سلمان صفوی
, دکتر اسحاق صلاحی
, دکتر حسین محمدزاده صدیق
, همایش بین المللی سید صفی الدین اردبیلی کتابخانه ملادامه مطلب


text:
عشقین نه قدر عاشیق اوچون لیذذتی اولسا
هئچ آیریلیقین جؤرئتی اولماز اونی آلسین
گر عاشیق اؤزون سالمییا هر رنجی بلایه
مومکون دگیری عشق اوتی گئتدیقجا اوجالسین
عشق آتشینی سئل ده گله سؤندوره بولمز
عشق عالمینه هرکه گله یوخدی آرالسین
کیمسه یئتیشیب عشقینه، کیملر اونی گؤرموش؟
کیمسه آرالانسا اوره گی سونرا قارالسین
پروانه کیمی هر که تاپا شمعینه یانسا
ایستی اوتونان یانسا گینه قوی هله یانسین
هرکس دیگه من عاشیق اولوب چکمه میشم غم
بولسون کی اونون عشقی یالاندیر یاوالانسین
قورخون اوره گیندن آتاسان عشقی بیلرسن
عشقین سؤزیدیر قورخو اولانلار آرالانسین
«آراز»
آنامین باغریندان آیریلا بیلمم
قویما اوشاقلاری آغلار آ داغلار
آنامین میضرابین آلما ألیندن
میضرابا گؤز دیکیب آغلار آداغلار
میضرابی آلمیسان ساز نه دن دی بس؟
آناسیز روح گئدر بو بدن دی بس
دونیایا کیم گلیب او گئدن دی بس
ساز سیز اورکلری داغلار آ داغلار
لای لاسی ساز سسی،قولاخدا آخیر
سسی بیر ایلدیریم ایللردی شاخیر
گؤزوم یوللارینا گؤز دیکیب باخیر
کیم اونون ایزلرین ساخلار آ داغلار؟
آناسیز آرزی لار محو اولوب ایتیب
هاردا کی وارسا او آرزی لار بیتیب
بولمورم،ائله کی گؤز گؤزه دیکیب
آغیزدا دیلیمی، باغلار آ داغلار
من سه گؤناهکارام سن باغیشلا سن
کؤنلومه بیرده یاغ سن یاغیشلا سن
اؤزومی اؤزومدن آل باخیشلا سن
أریمز دئییرسن ، قارلار آ داغلار؟
دئینه آراز آتیل بوغول آرازدا
یا اؤل قوتار یا کی دوغول آرازدا
دئینه آنا باخ بو اوغول آرازدا
بس سونا گلمه جک دارلار آ داغلار؟
سؤزوم بوکی وطن منه بیر آنا
هرکسه نین جوتدی گرکدیر آنا
بیری وطن بیری دوغاندیر آنا
کیم آنامی، مندن آلار آ داغلار؟
آنا آیریلیقی، آغیر آرازا
اوتای بوتای بیر آنادیر آرازا
دوشمن گلیب قان قانادیر آرازا
اینتیقامین کیم بس آلار آ داغلار؟
من آرازام،جوشماق، منه یاراشیر
بو شعرلری قوشماق منه یاراشیر
آزاد اولوب اوشماق منه یاراشیر
کیم منی اوشماقدان،سالار آ داغلار؟
«آراز»
.: Weblog Themes By Pichak :.


text:
غربی آذربایجان حوزه هنری اداره سینین آشیقلار درنگی نین قورولوشونون اوچونجو ایل دؤنومو اورمودا گئرچکلشدی. بو درنگین اوتوروملاری و جلسه لری 1389-جی ایلدندیر, هر هفته دوزگونلری آخشام اوستلری تشکیل تاپیر. هر هفته آذربایجانین چئشیدلی بؤلگه لریندن آشیقلار بورایا گلیرلر و دئمک اولار هر هفته 4-5 آشیق بو درنکده چیخیش ائدیر. خزل آیی نین 24 بو درنگین قورولوشونون ایل دؤنومو بیر تؤرن و مراسم ایله یاد ائدیلدی. بو مراسمین گؤرونتولرینه باخا بیلرسینیز.
مراسم, ایران اسلام جمهوریتینین ملی هیمنینین سسلنمه سي ایله باشلادی.
بو مراسمین آپاریجی سی احمد اسدی ایدی. احمد اسدی دوللو مصطفانین شعری ایله مراسمی باشلادی. سونرادا گلنلره خوش گلدین دئییب. آشیقلار درنگی حاقدا قیسا بیلگی وئردی. سونرادا اوستاد آشیق اسمعلی لطفی نی صحنه یه دعوت ائتدی.
اوستاد آشیق اسمعلی لطفی
کئچن بیر ایل عرضینده غربی آذربایجاندا, 4 نفر آشیق وفات ائدیبلر. ائله بنا گؤره ده, وفات ائتمیش آشیقلارین ویدئو گؤرونتولری سالوندا یایینلاندی و سالوندا اولانلاردا اونلار رحمت اوخودولار. بو آشیقلارین آدلاری : آشیق علی علیزاده(اورمو)، آشیق گولاب حسین خانی(قوشاچای)، آشیق عباس بهلول زاده(خوی+اورمو)، آشیق بهروز فرجی(قوشاچای)
آشیق علی کریمی قره آغاجی صحنه یه دعوت اولوندو.
اورمو شهرینین بؤیوک اوستادی, آشیق فرهاددان بیر سس حاضرلانمیشدی. بو سس سالوندا یایینلاندی.
قوشاچای شهرینین اوستاد آشیغی و هابئله بو شهرین آشیقلارینین نماینده سی اولان, آشیق هدایت موسی اوغلو بیر هاوا اوخودو.
حوزه هنری اداره سینین موسیقی مرکزی نین سوروملوسو, داریوش علیزاده تریبون دالینا دعوت اولوندو. علیزاده حوزه هنری طرفیندن گؤرولن ایشلر حاقدا بیلگی وئردی و گله جک ایللرده ده نه اولاجاغی حاقدا قیسا دانیشدی.
اورمو شهرینین کئچمیش و اوستاد آشیقلاریندان اولان, آشیق عزیز مرادخانین سسی سالوندا یایینلاندی.آشیق عزیز 1351-جی ایلده وفات ائدیبدیر.
85 یاشلی آشیق یوسف اوحانئس صحنه یه دعوت اولوندو.
آشیق غلامرضا اژدری خوی آشیقلارینین نماینده سی عنوانیندا چیخیش ائتدی.
اورمو شهرینین پارلایان اولدوزو و آشیقلیق عالمی نین اونودولماز سیماسی, آشیق درویش حاقدا بیر مستند کلیپ حاضرلانمیشدی. بو کلیپ گلنلره سونولدو.
سولدوز شهریندن اولان آشیق رضا پوینده اؤز هاواسینی گلنلره تقدیم ائتدی.
اورمو آشیق هاوالاریندان تشکیل تاپان و اورمودان گلن سسلر آدینی داشییان اثرین آچیلیشی و تقدیماتی کئچیریلدی. اورمودان گلن سسلر, اورمو آشیق مکتبی نین دئمک اولار بوتون هاوالارینا شامل اولور و بو اثرده 19 اوستاد آشیغین اشتراکی اولوبدور. آچیلیش قوجامان و اوستاد آشیقلار, آشیق یوسف و آشیق اسمعلی ایله برابر داریوش علیزاده حوزه هنری اداره سینین موسیقی بؤلومونون سوروملوسونون الی ایله گئرچکلشدی.
مراسمین سونوندا, 5 نفر غربی آذربایجان آشیقلیغیندا چالیشانلاردان تقدیر اولوندو.
شاعر ، یازیچی و قزئته چی اولان مصطفی قلیزاده, ایکی ایل مدتینده غربی آذربایجان آشیقلار درنگی نین هر هقته قورولان اوتوروملاریندا, آپاریجی عنوانیندا آردیجیل اولاراق اشتراک ائتمگینه و نشریاتلار ایله مطبوعاتدا بو صنعتین تبلیغاتی نین آپاریلماسینا گؤره غربی آذربایجانین حوزه هنری اداره سی طرفیندن تقدیر اولوندو.
آشیق علی قره آغاجی, ایکی ایل مدتینده غربی آذربایجان آشیقلار درنگی نین هر هقته قورولان اوتوروملاریندا, آپاریجی عنوانیندا آردیجیل اولاراق, اشتراک ائتمگینه و آشیقلارین بو درنگه گتیریلمه گینده رولونا گؤره غربی آذربایجانین حوزه هنری اداره سی طرفیندن تقدیر اولوندو.
قوشاچایلی آشیق هدایت موسی اوغلودان, قوشاچای آشیقلارینین نماینده سی عنوانیندا و بو درنکده چالیشیقلارینا و ها بئله درنگین آیری شهرلرده تانیتدیرماسینا گؤره غربی آذربایجانین حوزه هنری اداره سی طرفیندن تقدیر اولوندو.
سولدوزلو آشیق رضا پوینده, سولدوز آشیقلیغینین نماینده سی عنوانیندا و آشیقلار درنگینده چالیشیقلارینا گؤره غربی آذربایجانین حوزه هنری اداره سی طرفیندن تقدیر اولوندو.
اورمودان احمد اسدی, آشیق ادبیاتی و موسیقی سینده اولان آراشدیرمالارینا و آشیق ادبیاتینین نشریاتلاردا , مطبوعاتدا و اینترنت دونیاسیندا جانلاندیرماسینا و درنگین فعالیتلرینین یاییلماسیندا رولو اولدوغونا گؤره غربی آذربایجانین حوزه هنری اداره سی طرفیندن تقدیر اولوندو.
35 نفر غربی آذربایجان آشیغی بو مراسمه قاتیلمیشدیلار. بو آشیقلار مراسم بیتدیکدن سونرا, خاطره شکلی چکدیردیلر.
سوندادا بو مراسمه قاتیلانلارین هامیسینا آشیقلار درنگی طرفیندن اورمودان گلن سسلر اثری هدیه اولاراق, تقدیم اولوندو.
برچسبها: آشیق, آشیقلار درنگی, احمد اسدی, حوزه هنری, آشیق اسمعلی, آشیق یوسف, آشیق درویش


text:
باش ساغلیغی و چاغری
اولو یارادانین آدی ایله
((من اصبح و لا یهتم بامور المسلمین فلیس بمسلم)) پیغمبر(ص)
آخشامی مسلمانلارین ایشلرینه چالیشمایاراق صبح ائدن، مسلمان دگیل.
قاراداغ ماحالی ورزیغان بخشی
شیرین دیللر ایله خاطرلا منی
هر زامان قلبیمده دولانیر نقشی
آچان گوللر ایله خاطرلا منی
آشیق ائلینکی دیر، ائل آشیغیندیر. ائلینده غمی آشیقلاریندیر.
یوردوموزون گوللو چیچکلی بؤلگه سی و قهرمانلار دیاری اولان، قاراداغین زلزله خبری و اورادا اوز وئرن فاجعه لر بیزی ده سارسیتدی.اوزونتولرله بو اولایدا نئچه یوز نفر حیاتین ایتیریب. نئچه مین نفرده یارالی اولاراق، یوردوموزون مختلف شهرلرینده اولان خسته خانالارا یئرلشدیریلیبلر.
بوتون وطنداشلاریمیزی، اؤزللیکله هنر و اینجه صنعت دونیاسیندا چالیشانلاری بو آغیر حادثه نین آجیلارینی قالدیرماغا چاغیریریق.انشاء الله وطنداشلاریمیزین یاردیملاری ایله بو حادثه نین آجیلاری آرادان تئزلیکله قالدیریلار.
مادی یاردیم چاغری لاری ایله بیرلیکده ائلیمیزی، یارالی اولاراق خسته خانالاردا یاتان وطنداشلاریمیزی یاد ائتمگه چاغیریریق. مختلف شهرلرده غریب اولماسینلار دئیه و معنوی دستک اوچون اونلارلا گؤروشوب، دردلرینه اورتاق اولماغا چاغیریریق.
بورادان زلزله دن ائتگی لنن یوردداشلاریمیزا بیلدیرمه لی ییک، 110 نفر غربی آذربایجان آشیقلار درنگی نین اویه لری سیزین یانینیزدادیر و سیزین اوچون اللریندن گلنلری اسیرگمهیهجکلر.
آللاهدان اؤلنلره رحمت، قالانلارا دؤزوم و یارالیلارا شفا دیله ییریک. تانری یاردیمچیمیز اولسون.
غربی آذربایجانین آشیقلار درنگی
23/5/1391
ـــــــــــــــــــــــــــــــــــــــــــــــــــــــــــ
ـــــــــــــــــــــــــــــــــــــــــــــــــــــــــــــ
ـــــــــــــــــــــــــــــــــــــــــــــــــــــــــــــــــــــــ
اهره هئریزه ورزیغانا گل
طبیعت یئنه ده شیلتاقلیق ائتدی
اهره هئریزه ورزیغانا گل
زلزله باتیردی ائلی اوبانی
طبیعتین الی باتدی قانا گل
اهره هئریزه ورزیغانا گل
***
سهندله ساوالان گئیسین قارانی
چونکو یاسا باتیب داغی آرانی
آللاه کیم ساریسین بئله یارانی؟
طبیعتین الی باتدی قانا گل
اهره هئریزه ورزیغانا گل
***
هارایا امدادا چاتانیم گلسین
ییخیلان قولوندان توتانیم گلسین
وارینا گومانی یئتنیم گلسین
طبیعتین الی باتدی قانا گل
اهره هئریزه ورزیغانا گل
***
اوغلو الدن گئدن آنا آغلاییر
آناسین ایتیرمیش بالا آغلاییر
آشیق قوربان چکیر نالا آغلاییر
طبیعتین الی باتدی قانا گل
اهره هئریزه ورزیغانا گل
آشیق قوربان پورولی علیار- اورمو
22/5/1391
برچسبها: زلزله, اهر, ورزقان, باش ساغلیغی, چاغری, آشیقلار درنگی
درین اوزونتولرله،بیلدیرمهلیییک ائلیمیزین دگرلی آشیغی، قوشاچایلی آشیق گولاب حسین خانی 2/5/1391 تاریخینده بو دونیادان گؤز یوماراق، ابدی دونیایا کؤچوب.
43 ایل قوشاچای و هئشتری ماحالیندا آشیقلیق ائدن آشیق گولاب،3/4/1322 تاریخینده قوشاچایدا دوغولموشدور.
بو اوستاد آشیغا آللاهدان رحمت، قالانلارینا ایسه صبر دیله ییریک.
برچسبها: باش ساغلیغی, آشیق گولاب, قوشاچای, هئشتری, آشیق


text:
یارین رهئ عشقینده کونول قان اولا، خوشدور
هیجرینده گوزوم هر گئجه گیریان اولا، خوشدور
من کی، بو قارا گوزلولر عشقینده اسیرم
سینم هدفئ- ناوکئ- مژگان اولا خوشدور
سن عصریمیزین ایندی زولئیخاسی سان، ای گول!
عاشیق سنه مین یوسفی کنعان اولا، خوشدور
ییغما باشینا، ناز ایله بیر شانه چک هردن
کونلوم کیمی، زولفونده پریشان اولا، خوشدور
گل سینه نی گوستر منه هر صبح زمانی
گول بولبول اوچون چاکئ گریبان اولا، خوشدور
رخسارین اودو کونلومو یاخدیقجا سئویننم
پروانه اوچون شعله یئ سوزان اولا، خوشدور
جانان نه جفا ائیلسه، واحید یئنه صبر ائت
عشق اهلی اسیری غم جانان اولا، خوشدور


text:
حیدربابا، ایگیت امک ایتیرمز،
عومور گئچر،افسوس بره بیتیرمز،
نامرد اولان عمری باشاء یئتیرمز.
بیزده،واللاه،اونو تماریق سیزلری،
گورنمه سک حلال ائدون بیزلریارسال شده توسط تورک اوغلو در ساعت 23:59 |
هارای ، هارای من تورکم
بوفریاد بیر اولومیللتین غضب له سئس لئندیردیگی
وارلیق نین فریاد سئسی ایدی . بو کلمه لر بیر داها اثبات اتدی
کی آذربایجان تورک میللتی ایسته دیگی زاماندا اوُز وارلیقیندان
مدافعه اتمئگی باجاریقلا فارس راسیسمینه گوستره بیلر
و تاریخه دامغا سین وورا بیلر.
بیرخرداد ۱۳۸۵ اینجی ایلده باش وئرن میللی قیام تورک
وارلیقی نین اثبات نقطه سی و دامغاسی ایدی .
راسیست رژیم و اوُنون رسمی اوُرگانی اوُلان
“ایران” گاذتینده آذربایجان تورکلرینه قارشی چیزیب نشر اتدیگی ،
اوُزلرینه لایق اوُلان کلمه لر و کاریکاتورون یاییلماسینین
آردینجا بوتون آذربایجان جوشا گئلدی و میللتیمیز بیرلیکده
شوینیست رژیمین سیاست لری علیهینه حرکته کئچدیلر
البته کی خرداد قیامیندا ایشتراک ائدن میلیونلارلا
اینسانلار بیرگئجه ده یارانمادیلار، بو قیامین کوکلری
میللتیمیزین قانلی ـ بلالی تاریخی نین یولوندان کئچیردی ،
۳ یاشیندا بیر اوشاق فارس سیستئمینه میدان اوخودو،
قاریشقالارین یوواسینا سو تؤکدو
باکی “یوروویژیون-۲۰۱۲” توریستلرینه
هانسی سووئنیرلری تقدیم ائدهجک؟
۲۱ فوریه (۲ ایسفند) دونیا
آنادیلی گونو اولاراق چوخلو
اؤلکهده قئدی اولونار، آنجاق بعضی
اؤلکهلرده، ایران داخیل اولماقلا،
حاکیمیت چالیشیر تا آزینلیغین دیلینی
چوخونلوغا تحمیل ائتسین
و بو سببدنده دونیا آنادیلی
گونو قئید ائدیلمه سینه مانع
تؤرهدیلر.
دونیا آنا دیلی گونونو بوتون
آذربایجان تورک لرینه تبریک دئیرم،
وقوتلو اولسون دئیرم
اومود ائدیریک یاخین گلجک ده
آذربایجان اوشاقلاری اوخوللاردا
اؤز آنادیللری اولان آذربایجان
تورکجه سینده تحصیل آلسینلار.
گلجک بیزیمدیر
ارسال شده توسط تورک اوغلو در ساعت 19:37 |
آنا بير سئوگي دي نازدي،
آنا بير نغمه دي سازدي،
آنا باشدان باشا آنلامدي اؤركدي،
آنامين يايليقي بير چنگه ايپكدي-
غونچادي گولدو چيچكدي.
،،،،
آنا دردله باريشاركن ،قووشوب درده تاي اولدو،
گئجه-گوندوز چاليشاركن، وصفه سيغماز هاراي اولدو،
كؤرپهسي آدديم آتينجا ،هرگؤنو دوز بيرآي اولدو،
دارگؤنونده باشينين يايليقي نذر اولدو پاي اولدو-
فيكره دالديم بئله درد عاشيقي كيمدير ...؟
آنادير يوقسا حكيمدير...؟
آنا كيمدير؟ آنا كيمدير !
آنا ائل عاشيقي ائللرده بزكدي
او صاباحدي ، گلهجكدي .
برچسبها: دنیا آنا دیلی گونو مناسیبتینه گورا, تقدیم اولسون بوتون عزیز آنا لارا
بیز بوگونده میدادان غلبینن آیرلدیخ
بو گون آذرین ۱۱/۹/۹۰دا تراختور ُپیروزینی آزادی استادیومیندا
بیر هچه مغلوب اتتی
و بیز تورکلر و آزربایجان سئون لر بو غلبه دن چوخ هذ آلدیخ
و اولو تانریدان استیرم کی تراختورین غلبه لری دوام اتسینارسال شده توسط تورک اوغلو در ساعت 21:56 |
باغلانیر عللریم
اورتورور گوزلریم
اومودوم قیریلیر
یالنیز دیلیم سویلیر
دیلیم منیم دیلیم
اودا دوشمیشم قیچیم یوخ قاچام
چایا باتمیشام
قولوم یوخ چیخام
یالنیز سنه باغلاماخ منی ساخلیر
آزربایجان آزربایجان آزربایجان
بیردن اوزومه گلیب اوجادان قیشقیریام
یاشاسین آزربایجان
یاشاسین آزربایجان
یاشاسین آزربایجانارسال شده توسط تورک اوغلو در ساعت 20:51 |
"عشق اولسون تیراختورین عزیز و حرمتلیی یاردیمچیلارینا
من بیر آزربایجان لی اولماغیما گورا فخر ادیرم کی
تیراختورکیمی تیمیم وار و آزربایجان کیمی یوردیم وار"
سیز عزیز لری بو مطلبی اوخیماغا و نظری نیزی
گویماغا جلب ادیرم :
بو آزادلیق قوشونون قانادلاری آمما سینمیشدیر،
بو میللتین اورگی دارما داغین اولموشدور.
امما بوراسی آزربایجانین باش کندی قوجا تبریز اولاراخ،
بیر نئچه سوزی اونودمامالییق:
آسیا یول تاپاممادی و بو اونون ارزشینن
بیر ذره ده آزاتمادبر بلکه ده تراختور گدیخچه ده
اوز یاردیمچیلارینین یانینا و آزربایجان میللتینین
یانینا چوخ ارزشلی و اونملی بیر تیم دیر.
تراختورین یاردیمچیلاری اوز حمایت لرینن ثابت ادیلر
کی تراختوری هش وخت تک گویمازلار
و آرتیخ تراختور بیرلیک نمادینه چوریلیب.
و اون بیریمجی لیگی تراختور داها گوجلی
باشلیر و تراختور یخچی سرمربی و اویونچیلار جذب ادیب
و بو گوستریر کی تراختور آسیا یول تاپاجاخ
و بو آرادا اونملی بیر شی تراختورین یاردیمچیلاری دیر
و اولار اوز بیر لیک لیخ لرین گوسترمخ اوچون
استادیودا حضور تاپولار و تراختوری آلقیشلیرلار
و دیللرین گوروماخ اوچون "یاشاسین آزربایجان "سس لیرلر.
و بو باره ده دانشیماق اوچون سوزی سیز عزیز لره وریم و سیزین گوزل سوز لرینیزی گوزلیرمارسال شده توسط تورک اوغلو در ساعت 12:26 |
بابک مظلوملارین سسی
سکه سون سیچانلارین دشمنی
ریاکار تولکی لرین دشمنی
بابک منیم قانیمدی
بابک منیم آزربایجانیمدی
من تورکم آتام بابک یوردوم آزربایجان
اولو بابکین دوغوم گونین قاباخ جان بوتون تورک دنیاسینا قوتلو اولسون دیرم
ارسال شده توسط تورک اوغلو در ساعت 7:23 |
حيدربابا ، ايلديريملار شاخاندا
سئللر ، سولار ، شاققيلدييوب آخاندا
قيزلار اونا صف باغلييوب باخانادا
سلام اولسون شوكتوزه ، ائلوزه ا
منيم دا بير آديم گلسين ديلوزه
آذربایجان
چوخ کئچمیشم بو داغلاردان،
دورنا گؤزلو بولاقلاردان؛
ائشیتمیشم اوزاقلاردان
ساکیت آخان آرازلاری؛
سینامیشام دوستو، یاری...
خورداد قیامی
بیرخورداد قهرمانلارینین خاطیره سیله
سس قوپدو اویان یاتما داها بیرده آمان دیر
خلقیم ازیلیب اؤلکه بوغولموش نئجه قان دیر
مظلوم سسی فریاد اولاراق عرشه چکیلمیش
هئچ یئرده گؤرونمز بئله بیر ظولم یامان دیر
آزاده لر عشقیله اولوبدور وطن عصیان
حلقوم باغیریر ائللری بو سس اویادان دیر
اورموگؤلو یانمیش کول اولوب قانه بویانمیش
قاندیر وطنیم ناله و حسرتله فغان دیر
2-ci yer / Italy - Raphael Gualazzi (Madness Of Love) - 189 Xal
3-cü yer / Sweden - Eric Saade (Popular) - 185 Xal
4-cü yer / Ukraine - Mika Newton (Angel) - 159 Xal
5-ci yer / Denmark - A Friend In London (New Tomorrow) - 134 Xal
Azərbaycan xalqı səhərə kimi yatmayıb Bakı şəhərində bayram edir
"Eurovision 2011" 1-ci Yerin Qalibi
Azərbaycan Oldu
تاریخچه روز دانشجوی آذربایجانی
(سرمقاله شماره ۳۴ گونش - ۱۹/۰۲/۱۳۸۶)
اشاره- با توجه به فرا رسیدن نوزده اردیبهشت روز دانشجو در آذربایجان بر آن شدیم تا نگاهی کوتاه به حوادث آن روز داشته باشیم.
اردیبهشت سال 1374: مرکز تحقیقات، مطالعات و سنجش برنامه ای صدا و سیمای جمهوری اسلامی ایران در تهران اقدام به پخش به پخش پرسشنامه ای زیر عنوان فاصله اجتماعی در مناطق بیست گانه تهران اقدام می نماید. در داخل این پرسشنامه سوالاتی چون:
1. اگر روزی قصد ازدواج داشته باشید، آیا حاضرید با یک فرد ترک ازدواج کنید؟
yashasin tiraxtor yadimjilari biz omidle yashairix


text:
1- 6. الیفنامه
الیفبا حرفلرینین بیر به بیر شعره سالېنېب تفسیر ائدیلمهسینه، اليفنامه دئییلیر. بو نوع شعر، عاشېق شعری شاخهلریندن بیری سایېلماقدادېر. نسیمی یازدېغې اليفنامهلرده، حروفیلیڲین حرفلر حاققېنداکې دۆشۆنجهلرینی راحاتجا تفسیر ائتمیشدیر. اۏ، الیفبا حرفلرینی باشدان سۏنا و یا سۏندان باشا، ترتیب ایله قصیده قالېبېندا و هر حرفی بیر بئیتین باشېنا سالاراق شرح ائتمیشدیر.
همین شیوه ایندیه قدهر عاشېق شعرینده مرسوم اۏلان شیوهلردن سایېلېر. تۆرکیهده بکتاشیلر و علویلر آراسېندادا بو طرز شعرلر، نسیمینین تأثیری ایله طریقتین دینی- فلسفی دۆشۆنجهلرینی بیر آزدا اسرار انگیز بیر هاوا ایله آچېقلاماق مقصدی ایله رایج اۏلموشدور.[1]
آذربایجان دیوان ادبیاتېندا اليفنامه یازان شاعیرلر چۏخ اۏلموشلار. بو نوع شعرین اۏخوجولار طرفیندن داها یاخشې منیمسنمهسی اۆچۆن، آشاغېداکې پیغمبر نعتینده اۏلان اليفنامهنی نقل ائديريك:
برچسبها: شناختنامه سید عماد الدین نسیمی پژوهش دکتر حسین محم, سید عماد الدین نسیمینین یاشاییشی, سید عماد الدین نسیمی روایت دکتر حسین محمدزاده صدیق, حسین دوزگون, عماد الدین نسيمی ديوانیندا شعر بيچيملری و ديل
ادامه مطلب...


text:
-
Saturday 16 November 13, 09:47 AM
#1
خاموش
- وضعیت
(دربی آذربایجان) والیبال شهرداری تبریز و اورمیه
یتیش سین ایگید اورمیه لی لره...
دیل داشلاریم و سویداشلاریم هامیزا سلام عرض ائلییره م و سیزه یاخچی بیر گون آرزیلیرام…بیر موهوم مطلبی سیز عزیز اورمیه لی لره ایستیره م دییم و اودا بودی که من بیر تبریزلی اولاراق،سیز ایگید اورمیه لی لره منت دارام و منت داروق…چونکی زحمت چئکیر سیز و گلیر سیز استادیوم ه سهند ه و تیراختورا دسته ک اولور سوز(من هامیزدان تشکر ائلییره م)آیین ۹۲/۹/۶ چهارشنبه گونی،دربی آذربایجان تیم لری تبریز ده برگزار اولاجاق دی…شهرداری تبریز و اورمیه(مسئله بودی که گئچه ن فصل،اوجور کی باید و شاید شهرداری چی لر،حورمت ساخلامی دی لار و من و چوخلی تیراختورچی لاری ناراحات و اوزگون ائله دی لر)سیز بو ساتقین لاری گره ک دوشونمیه سیز و بیله سیز کی تبریز و اورمیه و یا باشکا آذربایجان شهرلری و کندلری بیر ساییلیره،و دئمه لی هئچ فرقی یوخ دی…منتهی اوزوز ده منه ن یاخچی بیلیر سیز کی نفوذی آدام لار واردی کی ایستیر لر ایکی شهرین آراسین دا اختلاف یارادسین لار،بونلارین آماجی تفرقه بیانداز و حکومت کن دی…شهرداری چی لرین چوخلی تاماشاچی لاری ساتقین دی لار و ایه بونلار دوز اولسادی لار،فوتبال شهرداری تبریز دن حمایت ائلیه ر دی لر تا دوشمه سین ائشاغی لیگایا…پس بونلار شاید پول آلیر لار تا بیزی سیزی نن دوشمن ائله سین لر(خواهشا بونلاری بوش وئرین)بیز سیزی چوخ سئویروق چونکی بیزیم دیل داشیمیز سیز،او گون ه کیمین ده من و باشکا تیراختورچی لار جوء یارالداجایوق کی اورمیه والیبال تیمین آلقیشلیاق(شهرداری چی لرین قاباغین دا دئمه لی بیز دوراجایوق)و قویمیه جایوق اونلار هدف لرینه یتیش سین لر،بیزه اوتماق اوتوزماق اونم لی دییر بیزه یالنیز موهوم بودی که بیر بیریمیز دن مدافع لیق ائلییاق(آیدین دی آماجیمیز)یاشاسین گوزه ل آذربایجانیمیز و اونون دئیرلی تیم لری که تیراختور و شهرداری اورمیه اوولا(آذربایجان تیم لری فرق ائله مه ز رئهلری و شهرلری).
ویرایش توسط نوید تراختورچی : Saturday 16 November 13 در ساعت 09:59 AM
تیراختوری ائل ایسته ر//شرف لی میللت ایسته ر.
-
آمار تشكر و اعتراض اين ارسال - 7 تشکر, 0 اعتراض


text:
رحمتلیک ننهم دئییردی یول یولداشی اولماق چتیندی، هر آدامین ایشی دئییل. یازیق آرواد دوز دئییرمیش، اوندا من باشا دوشموردوم.
ایندینین سؤزو دئییل، نئچه ایلدن سونرا قبول ائله مننن یولا گلمهییبسن! گَلدییین واخت هله منیم چوخ ایشیم وار ایدی گؤرمهیه. او بیری اوشاقلار کیمی عراقلیلارین دَدهسینی یاندیرماق ایستهییردیم؛ آنجاق سنین پیس واختدا گلمهیین هر نهیی کورلادی. بلکه ده گلمهیین اؤز الینده دئییلدی، گئتمهیین نئجه؟ او کی اؤز الینده ایدی. اوندا نییه یئرینی بَرکیدیب قالدین؟ دوکتورلر دئدیلر خطری وار، اؤزون نئجه؟ ایستهسهیدین ائلهیه بیلردین. دوز دئییرم یا یوخ...
گؤردویون ایشلرین منه گؤره اولدوغونا اینانمیرام. منه گؤره اولسایدی، ایندییه چوخدان منی اؤزوینن آپارمیشدین او دونیایا. ایندی قالیبسان بوغازیمدا، نه آتا بیلیرم، نه اودا بیلیرم. آللاها ناشوکور بنده دئییلم، آنجاق بورا گَلندن بَری گونده اؤز - اؤزومه دئییرم: بو یولداشی منه وئرمکدن اؤترو، بو گونه قالمیشام ها؟!
الینی قویدو بوینونون دالینا، اؤوکهلدی. سونرا دونوخدو الیندهکی قدیمی شکیله. بیر عکسه باخ گؤر همن آدامام؟ اوندا شیر تکین ایدیم. جبههدن گلنده ننهم بیر توربا اوزَرلیک یاندیراردی. دئییردی: بالا! گؤز دَیر. . . . . .
کئچن زامانلاردا بیر قاری ننه واریدی. دوٍنیادا، اونون وار-یوخدان ساری بیر فرهسی واریدی. قاری ننه اؤزوٍ روٍشوٍل دوٍزهلدیب، حاماملاردا ساتاردی. ساری فرهسیده اونون خیردا حیهطینده هؤروٍمجکلری و جوٍربهجوٍر قاریشقالاری دوشوٍروٍب، یئییردی. فرهنین قورخوسوندان قارینین حیهطینده یئزید قاریشقاسیدا تاپیلمازدی. ساری فره قاریشقالارین یاخشی-پیسینه باخمازدی؛ الینه گلهنی دوشوٍروٍب، یئییردی. ائشیتمهلیدیرکی، هر یئری سوٍمسوٍنن فوضول پیشیکلرده ساری فرهدن چکینردیلر.
قاری ننهنین حیهطینده بیر دانادا قوللو- بوداقلی گیردکان آغاجی واریدی. آغاج گیردکان گتیرنده، ساری فرهنین کئفی لاپ ساز اولاردی. اونا گؤرهکی یئل سالان گیردکانلاری او سیندیریب، یئییردی. . . .


text:
ایرانېن من جانلې بئینی، بئینین ده جانېیام،
آذرستان مُلکۆنۆن بیر چاغلایان عمّانېیام.
دینیم اسلامدیر منیم، قرآنی رهبر قېلمېشام،
ان گؤزل یۏل سئچمیشم انسانلېغېن وجدانېیام.
قلبیم آولاندی ازل گۆندن مغان قېشلاغېنا،
بو ائلین، بو ملّتین بیر دۆشگۆنۆ، حیرانېیام.
بیر شئیه هر کیم یالان یا دۏغرو قربان سؤیلهییر،
من معارف شهرینین، من اردبیل قربانېیام.
معنویت اۏلماسا، یوخدور حیاتېن آنلامې،
ظاهرین آلتېندا گیزلی باطنېن انسانېیام.
شیخ صفینین دیر قارا مجموعهسی مشعل منه،
یۏللارې آیدېنلادان بیر شعلهی نورانېیام.
مصحفیم بیر الده، شمشیریم بیر الده، آتلانان،
خلقی تقوا دعوتی ایله جوشان روحانېیام.
هر یالان قورقو قوران اۏباشا احسن سؤیلمهم،
شاعرم، دۆزگۆن تخلّصلو صداقت کانېیام!
برچسبها: دوقتور دوزگون
, صداقت کانی
, Dögtür Düzgün
, اردبیل لؤحه لری
, طبع لطیف پروفسور صدیق


text:
امام حسین (ع) بارهده غلو ائدنلر
«غالیلر» اؤزلرینی مسلمان گؤسترنلردیلر کی اماملرین نقشی بارهده غلو ائدیب اماملارین مقامی بارهده اعتدالدان کنارا چیخانلاردیلار. اونلار اماملار بارهده اساسسیز سؤزلر دانیشیرلار. اماملار بو جور انحرافلاری آشکار صورتده قیناییب دانلاییبلار.
حضرت علی (ع) و اوغلو امام حسندن (ع) سونراکی اماملارین هئچ بیرینین سیاسی مقامی یوخیدی. بو استثنا امام رضا (ع) بارهده ده اولور چونکی امام رضا (ع) ولیعهدلیک مقامینی مجبوری و عزل-نصبی اختیاری اولمادیغی تقدیرده قبول ائلهدی.
سیاستله جدّی صورتده رابطهده اولماماق، شیعه حدیث حوزهسینی آیری بیر سمته چکدی. امام خصوصیّتلری بحثلرینده مطرح اولان سؤزلر و امام اقتدارینین حوزهسی بارهده اولان بحثلر، غیر سیاسی جنبهلرین داها چوخ مطرح اولونماسینی گؤستریر. بو بارهده اَن بؤیوک شاهد امامت بحثینین کلام بحثی داخلینده یعنی عقیده اصولو ضمنینده اولماسی اولا بیلر. بیر حالدا کی اونون عملی جنبهلری فوری اولسایدی فقه حوزهسینه تاپیشیریلاردی. بو وضعیتده تماماً سیاسی و نظامی اولان کربلا واقعهسی، تصوّف حرکتینده حل اولدو.
امامت مفهومونون و هابئله کربلا واقعهسینین غیر سیاسی اولماسیندا، غالیلرین چوخ نقشلری وار. اونلارین اماملارا لاهوتی نظر وئرمکلری، امامتین سیاستدن آیری اولماسیندا، گؤزه گلیم تأثیری واریدی. غالیلر بو آیهنین تفسیرینده: :«هو الذی فی السماء اله و فی الارض اله» دئییردیلر کی یئردهکی «اله» همان امامدیر. اونلارین بو سؤزلری باعث اولدو امام صادق (ع) اونلاری مشرکلردن داها پیس سایسین.
غالیلرین بیر عدّهسی ادعا ائلیردیلر (نعوذ بالله) جبرئیل پیغمبرین سئچمهسینده خطا ائدیب و حضرت علینی (ع) سئچمهلی ایدی.
غالیلر کربلا واقعهسینه عجیبه نظرلری وار. اونلار امام حسینی (ع) بو حادثهده عیسی بن مریمین (ع) اولدوغو موقعیّتینه اوخشاتدیلار. نئجه کی یهودیلر مسیحین یئرینه آیری آدامی صلیبه چکدیلر. کربلادا دا کوفهلیلر حنظله بن اسعد شامینی امام حسینین (ع) یئرینه اؤلدوروبلر ! یاخشی اولار همان روایتی بوردا نقل ائدک. علامه مجلسی حدیثین ترجمهسینی بئله یازیب:
ابن بابویه معتبر سندله روایت ائلیر کی اباصلت هروی امام رضایه (ع) دئییر: «کوفهده بیر عده حسین بن علینین (ع) شهید اولماماسینی ادّعا ائلیرلر و ادّعا ائلیرلر الله تعالی حنظله بن سعدی اونا اوخشاتدی و او حضرتی گؤیلره آپاردی، عیسینی گؤیلره آپاردیغی کیمی. اونلار بو آیهنی حجت و دلیل گتیریرلر: «و لن یجعل الله للکافرین علی المومنین سبیلا» (نساء/141) الله کافرلری مؤمنلره مسلط ائلهمز»
حضرت بویوردو: «یالان دئییلر، الله-ین لعنتی اونلارا اولسون. اونلار پیغبری (ص) تکذیب ائلهمکله کافر اولوبلار چونکی پیغمبر (ص) او حضرتین شهادتیندن خبر وئرمیشدی. آند اولسون الله-ـا کی حسین اؤلدورولدو و حسیندن یاخشی اولاندا اؤلدورولدو، یعنی امیرالمؤمنین و امام حسن (علیهما السلام) و رسالت اهل بیتینین هامیمیز شهید اولاروق و منی مکر و حیله ایله زهر ایله شهید ائلیهجکلر. و بو منه پیغمبردن (ص) خبر چاتیب. و او حضرتی، الله طرفیندن جبرئیل خبردار ائلهییب. الله تعالینین او آیهدهکی منظورو بودور کی کافرین مؤمنه حجّتی یوخدور. نئجه اولا بیلر بوجور اولسون بیر حالداکی الله تعالی قرآندا پیغمبرلرین ناحق یئره کافرلر طرفیندن اؤلدورولمهسینی خبر وئریب. لیکن اونلارین اؤلماقلاریله بئله، پیغبرلرین حجّتی اونلارا غالب ایدی و حقیقتلری ظاهریدی.


text:
بیر نئچه غزل گؤزه ل باخیشلارا ایتحاف
*ساپینگه
عؤمرو قارایام ساپینگه گل بیر یاشایاق
بیر شاعیر اولوب، غزل ــ غزل بیر یاشایاق
من شعریمی قوی ساچیم گولوم ساچلارینا
سن عطرینی گؤستر آی گؤزه ل بیر یاشایاق
گل داغ ــ دره نی آشاق تانینماز یئره کی
گول عؤمروموز اولماسین خزه ل بیر یاشایاق
بیرلیک چاخیرین تامسینا بیلسک کئفی لن
یؤخ الده ن آمان وئرسه اجل بیر یاشایاق
اؤز دونیامیزا وطن اوره ک دن یاراداخ
گل بو یارانیشدا ، اولاق ال بیر یاشایاق
ائلیاز جانی گول ساپینگه بو دونیامیزا
بلکه گوله دونیامیزدا گل بیر یاشایاق
فروردین۸۷
*ساپینگه: بیر گولون آدیدیر کی باشقا عطیری وار هند اؤلکه سینده و "صادق هدایتی"ن کیچیک داستانلارینین بیریسینده بیر قیزین آدیدیر کی اصلی رؤل اؤیناییر
*واغزال
واغزال ایچینده سنی لن ال اله
هر ایکی میز ال اله چَرتان کَله
بیز گئدیریک بیر قاطارا مین مه یه
خوش گونوموز بلکه بیزه راس گله
مین بو شه هردن گؤزونو اؤت سارا
مین هله لیک اللرینی سیلکه له
دیز چؤکوروب من ایکی اللی سنه
پای دئمیشم بو اوره یی آل اله
دونیا وفا قیلمایاجاق بیزلره
سن باری قیل سئوگی باشیمدان اله
دونیا قاطاردیر ائله بیل ائو کوپه
ال اله وئر بیر یاشایاق بیر هله
ائلیازین ایندی اوره یی باغلی دیر
یؤخ سارانی هئچ وَده وئرمز سئله
فروردین۸۶
*واغزال:قاطار ایستگاهی
سئوگیناز
وطن سنسن آی سئوگیناز ، سئوگیناز
بیزه قارشی دؤن ، دؤن بیر آز سئوگیناز
ائویم بیر عؤموردور کی چینیمده دیر
منم *چینگنه کؤنلو ساز سئوگیناز
چال اؤینا سئوینجیم کده ر اولماسین
ناناش ناش ناناش ائیله ناز سئوگیناز
گل آیدینلیقی چای لارا پای بؤلک
آپارسین سارای سیز آراز سئوگیناز
سارای لار گلین آیدین اولسون وطن
وطن سیز اوره ک آیناماز سئوگیناز
و کؤنلومده قال قال یاشا آی وطن
یاشا سئوگیناز سئوگیناز سئوگیناز
فروردین ۸۵
*چینگنه: کولی


text:
کاش من سورمه اولایدیم چکیلیدیم گوزووه
گوزوون یاشی اولایدیم سوزولیدیم اوزووه
گئجه نین نیصفیدی یارب یوخو گلمیر گوزومه
بو نه عالمدی خدایا دئییرم اوز اوزومه
بیر نفر حاکم اولا جمع إئده مهپاره لری
آچا زنجیر جفادن دل دیوانه لری
سالا جارچی بازارا آی سئون آلسین سئوه نی
اوندا قورخوم بودوکی هاممی سئوه من سئوه نی .
ایت ایله قول- بویون اولدوق
ایت الیندن قایدیب، قوردادا بیر زاد بویون اولدوق
ایت ایله قول- بویون اولدوق
قوردوموز دیشلرینی هی قارا داشلاردا ایتیدی
قویونون دا ایشی بیتی
سون سوخولدی سورویه، بیر سورونی سؤکدی –داغیدی
اکیلیب، ایت گئدیب ایتدی
بیزده باخدیق ایت ایله قورد آراسیندا اویون اولدوق
ایت ایله قول- بویون اولدوق
رنگی سولموش خزلم یئللره تاپشیرما منی
گؤز یاشیمدان تؤرنن سئللره تاپشیرما منی
آند اولا عشقیمه بیر گؤن دؤزه بیلمم سنسیز
آیلارا هفته لره ایللره تاپشیرما منی
باخیرام یوللارینا بیر گؤن اولا سن گلسن
بو باشیمدا آغاران تئللره تاپشیرما منی
او شیرین صحبتینی بیر ده اولا من ائشیدم
نه اولار گل بو آجی دیللره تاپشیرما منی
مهیارا هر گئجه سن عشقی اولان بیر یوخوسان
دئییرم گل یانیما گؤللره تاپشیرما منی

یاپیشیم دامنیوه سنله کلیسایه گلیم
اذن وئر توی گئجه سی من ده سنه دایه گلیم
ال قا تا ندا سنه مشاطه٬ تماشایه گلیم
اذن وئر٬ منده دالینجا سورونوب سایه گلیممنه ده باخدین او شهلا گوزوله ٬من قارا گون
جرئتیم اولمادی بیر کلمه تمنایه گلیممن جهنم ده ده باش یاسدیقا قویسام سنیله
هیچ آییلمام کی دوروب جنت ماوایه گلیمننه قارنیندادا سنله اکیز اولسیدیم اگر
ایسته مزدیم دوغولوب بیرده بو دنیایه گلیمسن یاتیب جنتی رویاده گورنده گئجه لر
منده جنتده قوش اوللام٬ کی او رویایه گلیمقیتلیغ ایللر یاغشی تک قورویوب گوز یاشیمیز
کوی عشقینده گرک بیرده مصلایه گلیمسنده صحرایه مارالار کیمی بیر چیخ ٬نولی کی
منده بیر صیده چیخانلار کیمی صحرایه گلیمآلاهیندان سن اگر قورخمیوب٬ اولسان ترسا
قورخورام من ده دونوب دین مسیحایه گلیمشیخ صنعان کیمی دو نقوز اوتاریب ایللر جه
سنی بیر گورمک اوچون معبد ترسایه گلیمیوخ صنم آنلامادیم٬ آنلامادیم ٬حاشا من
بوراخیم مسجدیمی ٬سنله کلیسایه گلیم!گل چیخاق طور تجلایه٬ سن اول جلوه ی طور
من ده موسی کیمی ٬او طور تجلایه گلیم
گئت گولوم گئت منه سن جان اوْلاسان ایسته میرم
عشوه لی، سئوگیلی جانان اوْلاسان ایسته میرم
بیرده گؤزیاشی تؤكوب كویینه گلمم گؤزلیم
گؤروب احوالیمی خندان اوْلاسان ایسته میرم
بی وفالیقدا بوتون عالمه مشهور اوْلدون
سن اگر حوری غلمان اوْلاسان ایسته میرم
وورموسان سینه مه مین یاره كفایتدی منه
بو سینیق كؤنلومه درمان اوْلاسان ایسته میرم
پیس گؤنومده منی سالدون نظریندن گئتدین
یاخشی گؤنده منه مهمان اوْلاسان ایسته میرم
هر چیچگین اؤز عطری هر گؤلؤن اؤز رنگی وار
هر قلبین اؤز ایستگی اؤز سؤزی آهنگی وار
هر انسان اؤز عمرونه یار سئچیر همدم سئچیر
منیمده اؤرگیمدن غملی بیر نیسگیل کئچیر
گؤیده بولود دولانیر آخشام دؤشؤر یئل اسیر
هئچ بیلمیرم نه اؤچون کؤنلؤم تلسیر
قولاق لاریم سس ده دیر گؤزؤم یئنه یولدادیر
گلن هر آددیم سسی منی آلدادیر
تحلیخ اؤز وئریر منه چیخیرام اتاقیمدان
سئوگیلی لر کوچه ده دئییب گؤلؤر مهربان
اونلاری بئله خوشبحت بئله مسرور گؤرنده
دویغولار دالغا کیمی چیرپینیر بو سینه م ده
دویغو= احساس دالغا= موج
بو داغی باغ ائلرم آی بلبل لر
یانی نی چارداغ ائلرم آی بلبل لر
ائشیتسم سن گلیرسن
یولونو چراغ ائلرم آی بلبل لر
ائولرینده وار کیلیم آی بلبل لر
لال اولسون منیم دیلیم آی بلبل لر
گئدن ده کوسدو گئتدی
گلسه نجه دیندیریم آی بلبل لر
اوبا کوچدی اویماخدان آی بلبل لر
یورولدوم یولا باخماخدان آی بلبل لر
یار یاردان نجه دویسون
پنجره دن باخماخدان آی بلبل لر
گئدیر الدن
فریاده گلین نازلی نگاریم گئدیر الدن
همدم اولوب اغیاریله یاریم گئدیر الدن
رفتاری گوزل نطقی گوزل باخماسی گویچک
آهو کیمی باخدیخجا قراریم گئدیر الدن
حسرتله قالار گوزلریم آخیر دالیسینجا
هجران یئلی اسدیکجه بهاریم گئدیر الدن
ناز ائیله سه نازین چکرم اول دئسه اوللم
یوخ چاره یولوم ،شعر و شعاریم گئدیر الدن
آواره قالان من ، غم عشقینده یانان من
آخر نه دئییم ، دارو نداریم گئدیر الدن
زلفون توکوب اطرافه گئییب جامه زرین
آماده اولوب گئتمگه یاریم گئدیر الدن
(هوشنگ جعفری)
عمروم آه و وایله کئچدی دنیادا
حسرت قالدیم ، الیم یارا یئتمه دی
نچه نامه یازدیم یارین ائلینه
هئچ بیریسی او دیارا یئتمه دی
نه دویونجا نازلی یاری گورمه دیم
اوز دیلیمله احوالینی سورمادیم
باغ بسله دیم ، عنچه گولون درمه دیم
خزان اولدو باغچا ، بارا یئتمه دیم
داغلارین کوکسونده قار نشانه سی
گول اوسته گورونور خار نشانه سی
اولورم ، قلبیمده یار نشانه سی
گوزو یولدا انتظارا یئتمه دیم
علعسگر
دیلیم سنی لال ائدرم ، نه دئدین یار اینجیدی
زولفوندن اوْوسون گؤتوررم ، قورخورام مار اینجیدی
نئچه ناقه گتیرین، خالوار ایله گؤتورون
بیر درده دوچار اولموشام درد منده زار اینجیدی
مین بیر یئرده یارام واردی باخ سینهمین داغینا
پروانه تک دولانایدیم هم سولونا ، ساغینا
جان چیخدی، بوش قالدی قفس، وئرین یار قوجاغینا
یارسیز مزارا قویمایین گور اولور دار، اینجیدی
(آشیق قوربانی)
.: Weblog Themes By Pichak :.


text:
اورمیهلی معمار حنیفه
پئشهلری ایله تانینان اورمیهلیلر
معمار حنیفه
یازار: حسین واحدی
معمارلیق آدی ایله آد چیخاردان رحمتلیک حنیفه امیری 1307/09/03 ده تبریزده دونیایا گؤز آچسادا گنج چاغلاریندا اورمویا کؤچوب بو شهرده چالیشماغا باشلاییبدیر. دایانمادان چالیشان حنیفه عؤمرونون اوشاقلیق چاغلاریندا اوروسون ایشغالیندا تجروبه ائتمیشدیر. اؤزونون اوشاقلارینا سؤیلهدیگینه گؤره روسلار ایران آذربایجانینا قوشون چکدیکلری زامان, حنیفه آدینی چتینلیک چکرک قانیفه سسلهیرمیشلر. اونون اتاسی قیشین سویوغوندا کولکده اؤلندن سونرا باجی-قارداشلاری ساخلاماق ایسه بونلا بؤیوک قارداشینین بویونونا دوشر.
حنیفه, اورمویا گلدیکدن سونرا، چکدیگی زحمتلردن نتیجه آلاراق آدلی-سانلی معمار اولوب مالی دورومو ایسه یاخشیلاشیر. اؤز ایشچیلرینه زامانیندان آرتیق حاق وئرن حنیفه، بوتون ایشچیلرین اورهیینی اله گتیریر.
یازینین قالانی ...
آشیقلیق سئوگیسی ایله یاشایان گنج
آشیقلیق سئوگیسی ایله یاشایان گنج
یازان: حسین واحدی
هر اینسانین یاشامیندا بیر پارا شئیلر اؤنملی اولوب، او اینسانی حیاتدا ساخلاماغا، عشق ایله یاشاماغا داها مارقلی ائدیر. اینسانلارین بعضیلرینین ان اؤنملی حیات مسئلهسی وطن اولوب، اونلاری یاشادان، .طن عشقی اولور. بئله اینسانلار عؤمورلرینین چوخونو بو یولدا قویورلار. بیرى وطنه دوکتور اولار، بیری ایشچی، بیر یازیچی و... . هر حالدا هر بیریسی اؤز یئرلرینده وطنه قوللوق ائدیرلر.
بو اینسانلاردان بیری ده قوشاچایلی کؤکنلی، اورمودا دوغولموش احمد اسدی جنابلاریدیر. آتا-آناسینا خلف اؤولاد اولان احمد، 1367جی گونش ایلینده یاشما گولومسهییب، دونیایا گؤز آچیبدیر. اورمیهنین آدلیم شاعیر ایله یازیچیلاریندان بیرى اولان بهرام اسدینین یگانه اوغلو اولان احمد، بیر بویا باشا چاتدیقجا اتاسی ایله بیرگه ادبیاتا، آشیق موسیقیسینه و شعره علاقه باغلاییر. او 1390جی ایلده دوغال قایناقلار قولوندا لیسانسینی بیتیرمکله بیرگه ادبیاتیمیزا ایکی عنوان کیتاب دا پاى وئریر. "آتالار سؤزو" توپلوسو ایله تورک شاعیری ناظیم حیکمتین "قیز جوجوغو" آدلی شعرلری اونون چاپ ائتدیگی کیتابلاردیر.
یازینین آردی...
موتلو یاشاماق
موتلو یاشاماق
حاضیرلایان: حسین واحدی
دونیایا بیر یول گلمیشیک. بیر یولدا گئدهجهییک. بیر یوللوق دونیادا یاشاماغین دادین چیخارتمالیییق. یاشاماغین دادی نه دردیمیزه دهیهجک، بیلمیرم. یاشاماق دادی نه داددا اولاجاغیندا بیلمیرم. دادلارین داماقلاردا فرقلی دادیزماقلارینا گؤره، دادلارین نه داددا اولدوقلارینی دا دئیهنمیرم. منیم آجیم، باشقاسینین شیرینی، شوروم تورشو اولور. بیری آجیدان داد آلیر، بیری شیریندن، بیری شوردان داد آلیر، بیری تورشدان.
دادلار یوخاریدا اوخودوقلاریمیزلا قورتارمیر. هردن اینسانلار HIV دادی وئریرلر. دیندیریرسن HIVلیییرلار. گلیب، گئدنی HIVسیزقویمورلار. هردن ده یئرلرینده اوینویورلار. دونیانین دادینی چیخاردانلارین اؤزلرینین یئرلری وار (بئلهلرین هله گؤرمهمیشم، باشقالارینین آغیزیندان ائشتمیشم، اؤزلرینی اؤزگهلرین یئرنده گؤرمک ایستهینلردن ائشیتمیشم).
یاشاییشدان داد آلماق، ایستهدیییمیز کیمی یاشاماقدان آلینا بیلر. هر بیر ایستهیین سینیرلاندیغینی نظره آلساق، هر کس ایستهدیگی کیمی یاشایا بیلمهیهجک. آما هردن سینیرلانان سینیرلاری آشیب، یاشایان کیمسهلر موتلو (خوشبخت) یاشایانلار اولورلار. اونلاری بیر شئیلر سینیرلاندیرماغینا باخمایاراق، سینیرلاری پوزوب یاشاییرلار. یا دا اؤزلری سینیرسیزلیقلارینی سینیرلاندیریرلار. داها دوغروسو بیچیلیب، آلیشقان دوروملاری دهییشدیریرلر.
هردن
گؤرورسن، قورخو اینسانی ائله سینیرلاندیریر کی چیغیرماغی، آغلاماغی گلن زامان،
اؤزونه بئله چیغیرانمیر، آغلایانمیر. دال با دال اوتقونورلار، هردن چیغیریق
اودورلار، هردن آغلاماق. چیغیریب، آغلایان دوروما دوشنده، گؤیوللاری گولمک ایستهینده
گولنمیرلر. بئله بیر دوروملاردان قورتولا بیلنلری من خوشبخت آدلاندیرا بیلهرم. خوشبخت
یاشاماق اؤزوموزه، یان-یؤورهمیزه، چئورهمیزه یاشاییب، سینیرلارلا، سینیرسیزلیقلاردان
قورتولماق نظره گلیر.
یاخشی حیکایهنی نئجه یازمالیییق؟
یاخشی حیکایهنی نئجه یازمالیییق؟
حاضیرلایان: حسین واحدی
سیزلره 1962- جی ایلده ادبیات اوزره نوبئل موکافاتینا لاییق گؤرولموش مشهور آمئریکا یازیچیسی "جون ایستئینبئک"ین* یازیچی اولماق ایستهینلره و یئنی باشلایانلارا مصلحتلرینی چاتدیریریق.
"سئوگیلی یازیچی دوستوم:
ایستانفوردداکی حیکایه یازما کورسونا قاتیلماغیمین اوستوندن چوخ اوزون زامان کئچمهسینه باخمایاراق، او زامانکی تجروبمله چوخ یاخشی خاطیرلاییرام. گؤزلریم پارلاییردی و گؤزل حیکایه یازماغین گیزلی فورمولونو اؤیرنمک اوچون اؤزومو حاضیرلامیشدیم. بو یانیلما [خطا] چوخ قیسا سوردو . بیزه دئییلنه گؤره یاخشی بیر حیکایه یازماق اوچون یالنیز بیر یول وار ایدی: او دا یاخشی بیر حیکایه یازماق. حیکایهنین نئجه یازیلدیغینی گؤرمهنین ائشیگینده، یاخشی بیر حیکایه یازماق آنجاق یازیلدیقدان سونرا آیدین اولا بیلر. بیزه سؤیلدیکلرینه گؤره حیکایه یازماق ان چتین بیر مسئله ایدی. بو ادعالارینا اثبات اولاراق دا دونیادا چوخ آز گؤزل حکایه اولماسینی گؤستریردیلر.
بیزه دئییلن ایلک قایدا چوخ ساده ایدی: تأثیر ائدیجی بیر حیکایه، یازاردان اوخوجویا بیر شئیلر اؤتورمهلی [انتقال وئرمهلی] و بو اؤتورمهلر [انتقاللار] حیکایهنین موکممللیک اؤلچوسو اولمالی ایدی. بونون ائشیگینده بیر قایدا یوخ ایدی. بیر حیکایه تأثیر ائدیجی اولدوغو مدتجه هر هانسی بیر شئی حاقیندا اولا بیلر و هر هانسی بیر تئکنیکی یا دا معناسی اولا بیلر. بو قایدانین بیر آلت باشلیغی اولاراق، بیر یازارین نه دئمک ایستدیگینی یعنی نه حاقیندا دانیشدیغینی بیلمهسی واجیبدیر. نمونه اولاراق، حیکایهمیزین اؤزونو بیر جملهیه قدر آزالتماغا چالیشارکن، اونو اوچ-آلتی یا دا 10 مین سؤزه قدر گئنیشلندیرهجک قدر یاخشی بیلمهلیگیک.
یازینین قالانی...
قادین ان دیرلی وارلیق Qadın ən dəyərli varlıq
یازان: حسین واحدی
قادین نفس دیر، دیله ك دیر، ثروت دیر، دؤولت دیر، جان دیر. قادین ان قیمت لی اینسان دیر...
اینسان، قادین ایله كیشی دئمك دیر. باشقا دئمك له، اركك ایله دیشی. بو ایكی اینسان بیر- بیرینین یانیندا اولماق لا یاشام آنلام تاپیر. سئوگی یاشاماغا باشلاییر.
اركك كیشیلیك، ایگیت لیك، قوچلوق، قوچاقلیق دیر. اركك هر نه اولسا، اولسون، اونو گوجلو ائدن بیر اوركلی قادین دیر. قادینسیز ائو هئچ ساییلیر. هر ائوی بیر قادین یؤنه تیر. قادین ائوین دیرگی ساییلیر، اركك ایسه تاوانی. دیره كسیز تاوان، دایانا بیلمز. قادین لارین یئریندن، مقامیندان نه قدر سؤیله نیلیر سه، یئنه آزدیر.
قادین آنا دئمك دیر. آنا ایسه جننت آیاغی آلتیندا اولان مووجود-دور. جننت ایسه هر اینسانین آرزیسین چكدیگی مكان. بو ندن له، قادین ان دَیرلی وارلیق دیر.


text:
بار الها سن بیزه وئر بو شیاطیندن نجات
انسانین نسلین کسیب، وئر انسه بو جین دن نجات
بیزدن آنجاق بیر قالیرسا، شیطان آرتیب مین دوغوب
هانسی رؤیا ده گؤروم من، بیر تاپا مین دن نجات
بئش مین ایلدیر بو سلاطینه گرفتار اولموشوق
دین ده گلدی، تاپمادیق بیز بو سلاطین دن نجات
بیر یالانچی دین ده اولموش شیطانین بیر مهره سی
دوغرو بیر دین وئر بیزه وئر بو یالان دین دن نجات
هر دوعا شیطان ائدیر، دونیا اونا آمین دئییر
قوی دوعا قالسین، بیزه سن وئر بو آمین دن نجات
ارسینی تندیرلرین گوودوشلاریندا اویناییر
کیمدی بو گودوشلارا وئرسین بو ارسیندن نجات
یا کرم قیل، کینلی شیطانین الیندن آل بیزی
یا کی شیطانین اؤزون وئر بیرجه بو کین دن نجات
اؤلدورور خلقی، سورا ختمین توتوب یاسین اوخور
بار الها خلقه وئر بو حوققا -یاسین دن نجات
دینه قارشی(بابکی- افشینی) بیر دکان ائدیب
بارالها دینه، بو بابکدن، افشین دن نجات
(ویس و رامین) تک بیزی رسوای خاص و عام ائدیب
ویس ده اولساق، بیزه یارب بو رامین دن نجات
شوروی دن ده نجات اومدوق کی بیر خیر اولمادی
اولماسا چای صاندیغیندا قوی گله چین دن نجات
من تویوق تک، اؤزنینیمده دوستاغام ایللر بویی
بیر خوروز یوللا تاپام من بلکه بو نیندن نجات
«شهریارین» دا عزیزیم بیر توتارلی آهی وار
دشمنی اهریمن اولسون، تاپماز آهین دن نجات
استاد شهریار


text:
باخما ساچلار آغاریب کؤنول اوشاق دیرهله ده
یئری گلسه گؤروسن آی نه قوچـاق دیـر هله ده
اؤز اوشاق الـلـریـمی بؤشلامارام سـهـو ائلََـمه
مئی هاوا رقصی اوچون وای نه ماراق دیرهله ده
کؤنلوم ایستر یـئـنـیدن دام باجادا سئرچه قووام
داغدا کهلیک دالیـجا های قوپاراق دیر هله ده
یـئـتـیـشـَر بایرام آیی قورشاقیمی ساللاماغا
یئنه چرشنبه گئجه دامدا قولاق دیر هله ده
تندیرین عرصه سینی شیلتاق اوشاقلاردی آلیب
شور پنیر آرپا چؤرک قولدا دایاق دیر هله ده
ارسیـنـیـن شـاپبالاری کؤوشنی دوتموشدو اوگون
میرتلاشیب گنج بالالار چایدا قاچاق دیر هله ده
ایسترَم خسـتـه اؤلام ال باشیــما چکسـیـن آنام
باشیم اوسته اؤتوروب شانه داراق دیرهله ده
آتامـیـن الـلـریـنـی بـیـر داها آلـسـام الــیـمه
تله سن دیلده کؤنول همده دوداق دیرهله ده
هله ده باغچاداکی گوللره هر گون باخیـــرام
چیخاسان بلکه دالیندان بوتانین وورناخیـــرام
یادیما دوشدو اؤتن گونلری کونـلوم چابالــیر
گوزلریـمیـن بَـبـَکیـنده ساچینا گول تـاخیــرام
دئیـیـرم آرخادا کیـمسه گوزومی باغلایاجاق
دوتورام اینجـه اَلَین زوقیـله عطـریـن آخیــرام
------------------------------
یئل ووروب سَس دولاشیب باغدا چیچکلر ساچینا
دویورام سن گلیسن زمزمه دوشموش لاچـیــنا
سَس گلیر تئز قاچیرام سرو آغاجیـن آرخاسـیـنا
کیمسه یؤخ باغچادا بیر خاطیره دوشموش قاچینا
ال قولوم تیتره دی ترَ گوتدی کونول چیرپالانیب
بیر زامان چَکمَدی گوردوم کی دوشوب دَن خاچینا
باختی قارا بیر مَنَم بیرده وَطَن داشـیمدی
گویدَن ایکی داش گَََله بیری مَنـیم باشیمدی
هَر نه گَلیـر باشیـما شوکر ائدیرم تانـریما
اوشاق ایکی داش آتسا بیری مَنیم قاشیمدی
سووکـَنیرَم دیوارا یولدان کئچن سوووشسین
یولچو سونجوق آتارسا بیرینجی سیرداشیمدی
نَفَس قالـیر سینه ده دونیــا اوچور باشیــما
من یئخیلان زاماندا توت قاچان یولداشیــمدی
هرسوزین اؤز واختی وار هر اؤبانین حورمتی
دوز چورگه دوز یاناش پئیس گونده قارداشیمدی
ائل اؤبانین قیمتی آغ ساچلارین حورمتی
دؤغما ائـلـیمسن منـیم جوشغون امکداشیمدی
موغام گلسه میدانا رسم ائـیلیر سوزلری
یاخجی یامان قلمداش سئویملی دیلداشیمدی


text:
جیغاتی
ادبی
ائشیتدیم اذانی خوروز سسیله روحوم سمالاردا گزدی بو سحر یوخو آرالاندی غم کدر کؤچدو ائیله بیلدیم باهار- یازدی بو سحر سئویلیب سئومگی اؤیرندیم بیر آن سئوگی عالمینده باغلادیم پئیمان سایهسین باشیما سالدی او جانان منی ده رضوانا یازدی بو سحر اذانین سسینین حئیرانی اولدوم صبح صلاتینین قوربانی اولدوم یارین قاپیسینین دربانی اولدوم کؤنلوم فرحلنیب سوزدو بو سحر قوشاچای آخیردی بئهیشته ساری وصال یوللارینی ائیلهدیم یاری گؤزومون اؤنونده گؤردوم دیلداری کئفیمی کئف اوسته دوزدو بو سحر قم- قوسهلر تاپیب منی یاندیریبان کول ائیلهییب کوللوکلره قاتیب منی اوزوم گولمور گؤز آغلاییر دیلیم سوسوب سؤز آغلاییر باغریم اولوب کؤز آغلاییر فلک اودا آتیب منی همدم اولموشام هیجرانا هئی دؤزموشم یانا- یانا دن اولموشام دییرمانا قوشاچایلی دارتیب منی. کئچن گونلریمی آنیرام ایندی نفسیم سینمده بوغولور واللاه اؤزم اؤزلویومو دانیرام ایندی نهدندیر طالئعیم بئیله یازیلیب گؤزلریمین یاشی اوزه سوزولوب عؤمور باشا چاتیب پرگار پوزولوب قوجالیق دردینه یانیرام ایندی قوشاچایلی بهروز ائیلمه فغان عؤمور سونا چاتار سن اونا اینان جاوانلیغا داها ائیلمه گومان قوجالیق چاتیبدی سانیرام ایندی انواع غذالرده گوزوم وار یمک اولمور انسان قوجالیر کهنه ماشین تک دو شور ایشدن تورموز قیریلیر دنده یر آلمور کومک اولمور ********************************************************************* آدین کیشی قویان لیاقتیندن دولدور دیقی قا بی ووروب جالاماز سوز دانیشدی قیمت وئرر سورونه چاخان اولوب توپوردیگین یالاماز ************************************************************* همدم اولما نانجیبه عزتین الدن گئدر توت ارنلر دامنیندن طریقته قدم قوی معریفتدن پای آلماسان مکنتین الدن گئدر صداقته اینانگینان آزاد یاشا شاد یا شا آلنی آچیق عؤمور سوروب یاشاییشی وور باشا ایمداد ایسته حق مولادان ، نه خان تانی نه پاشا اینانماسان حقیقته شوکتین الدن گئدر قوشا چایلی کوکله سازی ، چال ارنلر عشقینه گجه گوندوز ذیکری معشوق ، حق دئینلر عشقینه یار یولوندا انفاق ائدیب ، سر وئرنلر عشقینه انشا..آللاه یار بزمینده ،محنتین الدن گئدر آیلاریم قوشولدو ایله گلمهدین هيجرانین اودونا آلیشیب یاندیم کولوم ده سوورولدو یئله گلمهدین سوز وئردین سؤزونده دورمادین نهدن وئرانه کؤنلومو هؤرمهدین نهدن یولونا اوز قویدوم گؤرمهدین نهدن گؤز یاشلاریم دؤندو سئله ، گلمهدین منی آتدین بیگانه یله قونوشدون اورک سؤزون یادلار ايیله دانیشدین یاردان کوسدون اغیار ايیله باریشدین نه اولدو کی اویدون فئله ، گلمهدین حسرتینه یانا یانا دؤزموشم مجنون سایاق لئیلی چؤلون گزمیشم قوشا چایلی ، دئییر جاندان بئزمیشیم سونا اولدون ، بیزیم گؤله گلمهدین کرم ائیله ،نفس النیدن سوستالیر ایمان ،حکیم حرام لوقما حددن آشیب ، بؤهتان توتوب جهانی نجات وئرسن بو توفاندان بهحقی قران ، حکیم عاجیزم من بو دردلرین چارهسینی بیلمیرم ظالیم فلک اودا سالیب ، آغلاییرام، گولمورم سندن باشقا دردلریمه داهی درمان گؤرمورم پناهیمسان داده یئتیش صاحبی دؤوران حکیم درد-ی غملر حددن آشیب گوناهلاریم چوخالیب بیر عوممانا غرق اولموشام نجاتیم سنه قالیب قوشاچایلی اؤز- اؤزونو یانار اودلارا سالیب بیر ویصالین حسرتینده ائیلمه گیریان ، حکیم اوجا بیر داغ کیمی شؤهرتیم- شانیم قولومون قووتی آنایمیش، آنا قلبیمین قیبلهسی، باشیمین تاجی آغزیمین لذتی آنایمیش، آنا حیاتیمدا هر آن دردیمی بیلن قول سالیب بوینوما، گؤز یاشیم سیلن قملی گونومده ده اوزومه گولن عؤمرومون ثروتی آنایمیش، آنا بیلمهدیم قارا یئل اسدی هایاندان قو روتدو تارلامی، پوزولدو وریان سانکی دونیام نفس آلیرمیش اوندان خیلقتین حیکمتی آنایمیش، آنا قوشاچایلی، آنا درّ دی گؤوهر دی بوتون کاییناتا سرور دی، پیر دی آنا، آچیلمامیش ایلاهی سرّ دي دونیادا عزّتیم آنایمیش، آنا اختیار انسان اوغلو دورما چالیش تا اختیار وارا لینده ایشله قازان بویون اگمه بوگون هر نه وار الینده فرصت الده بیر سرمایه قویما عؤمرون گئتسین زایه بو دونیایه او دونیایه قازان فرصت وار الینده صاباح عؤمرون چاتار سونا گئیینرسن بیر آغ دونا یاردیم ائیله بونا اونا بوگون قدرت وار الینده دده کاتیب حق نامینا گؤز تیک أللاهین مالینا گؤز قویما خلقین مالینا اگر غیرت وار الینده قونشویا جوت اکر، چیراق یاندیرار آتانین سؤزنو گتیرمز سایا اؤزگهنین سؤزونه تئز باش ائندیرر آللاه فرسیز ائولاد ورمهيئیدی کاش تانیماز نه قوهوم نه ده کی قارداش گؤله قارغو سانجار، یولا تؤکر داش سو جالايیب اود- اوجاغی سؤندورر قوشاچایلی دئيیر سؤزون دوزونو سؤز قانماز ائولادا یومار گؤزونو یاخشی ائولاد، دانماز آتا ایزینی باش اوجالدار، شؤهرت- شانا میندیرر
ائشیتدیم اذانی خوروز سسیله
روحوم سمالاردا گزدی بو سحر
یوخو آرالاندی غم کدر کؤچدو
ائیله بیلدیم باهار- یازدی بو سحر
سئویلیب سئومگی اؤیرندیم بیر آن
سئوگی عالمینده باغلادیم پئیمان
سایهسین باشیما سالدی او جانان
منی ده رضوانا یازدی بو سحر
اذانین سسینین حئیرانی اولدوم
صبح صلاتینین قوربانی اولدوم
یارین قاپیسینین دربانی اولدوم
کؤنلوم فرحلنیب سوزدو بو سحر
قوشاچای آخیردی بئهیشته ساری
وصال یوللارینی ائیلهدیم یاری
گؤزومون اؤنونده گؤردوم دیلداری
کئفیمی کئف اوسته دوزدو بو سحر
قم- قوسهلر تاپیب منی
یاندیریبان کول ائیلهییب
کوللوکلره قاتیب منی
اوزوم گولمور گؤز آغلاییر
دیلیم سوسوب سؤز آغلاییر
باغریم اولوب کؤز آغلاییر
فلک اودا آتیب منی
همدم اولموشام هیجرانا
هئی دؤزموشم یانا- یانا
دن اولموشام دییرمانا
قوشاچایلی دارتیب منی.
کئچن گونلریمی آنیرام ایندی
نفسیم سینمده بوغولور واللاه
اؤزم اؤزلویومو دانیرام ایندی
نهدندیر طالئعیم بئیله یازیلیب
گؤزلریمین یاشی اوزه سوزولوب
عؤمور باشا چاتیب پرگار پوزولوب
قوجالیق دردینه یانیرام ایندی
قوشاچایلی بهروز ائیلمه فغان
عؤمور سونا چاتار سن اونا اینان
جاوانلیغا داها ائیلمه گومان
قوجالیق چاتیبدی سانیرام ایندی
انواع غذالرده گوزوم وار یمک اولمور
انسان قوجالیر کهنه ماشین تک دو شور ایشدن
تورموز قیریلیر دنده یر آلمور کومک اولمور
*********************************************************************
آدین کیشی قویان لیاقتیندن
دولدور دیقی قا بی ووروب جالاماز
سوز دانیشدی قیمت وئرر سورونه
چاخان اولوب توپوردیگین یالاماز
*************************************************************
همدم اولما نانجیبه عزتین الدن گئدر
توت ارنلر دامنیندن طریقته قدم قوی
معریفتدن پای آلماسان مکنتین الدن گئدر
صداقته اینانگینان آزاد یاشا شاد یا شا
آلنی آچیق عؤمور سوروب یاشاییشی وور باشا
ایمداد ایسته حق مولادان ، نه خان تانی نه پاشا
اینانماسان حقیقته شوکتین الدن گئدر
قوشا چایلی کوکله سازی ، چال ارنلر عشقینه
گجه گوندوز ذیکری معشوق ، حق دئینلر عشقینه
یار یولوندا انفاق ائدیب ، سر وئرنلر عشقینه
انشا..آللاه یار بزمینده ،محنتین الدن گئدر
آیلاریم قوشولدو ایله گلمهدین
هيجرانین اودونا آلیشیب یاندیم
کولوم ده سوورولدو یئله گلمهدین
سوز وئردین سؤزونده دورمادین نهدن
وئرانه کؤنلومو هؤرمهدین نهدن
یولونا اوز قویدوم گؤرمهدین نهدن
گؤز یاشلاریم دؤندو سئله ، گلمهدین
منی آتدین بیگانه یله قونوشدون
اورک سؤزون یادلار ايیله دانیشدین
یاردان کوسدون اغیار ايیله باریشدین
نه اولدو کی اویدون فئله ، گلمهدین
حسرتینه یانا یانا دؤزموشم
مجنون سایاق لئیلی چؤلون گزمیشم
قوشا چایلی ، دئییر جاندان بئزمیشیم
سونا اولدون ، بیزیم گؤله گلمهدین
کرم ائیله ،نفس النیدن سوستالیر ایمان ،حکیم
حرام لوقما حددن آشیب ، بؤهتان توتوب جهانی
نجات وئرسن بو توفاندان بهحقی قران ، حکیم
عاجیزم من بو دردلرین چارهسینی بیلمیرم
ظالیم فلک اودا سالیب ، آغلاییرام، گولمورم
سندن باشقا دردلریمه داهی درمان گؤرمورم
پناهیمسان داده یئتیش صاحبی دؤوران حکیم
درد-ی غملر حددن آشیب گوناهلاریم چوخالیب
بیر عوممانا غرق اولموشام نجاتیم سنه قالیب
قوشاچایلی اؤز- اؤزونو یانار اودلارا سالیب
بیر ویصالین حسرتینده ائیلمه گیریان ، حکیم
اوجا بیر داغ کیمی شؤهرتیم- شانیم
قولومون قووتی آنایمیش، آنا
قلبیمین قیبلهسی، باشیمین تاجی
آغزیمین لذتی آنایمیش، آنا
حیاتیمدا هر آن دردیمی بیلن
قول سالیب بوینوما، گؤز یاشیم سیلن
قملی گونومده ده اوزومه گولن
عؤمرومون ثروتی آنایمیش، آنا
بیلمهدیم قارا یئل اسدی هایاندان
قو روتدو تارلامی، پوزولدو وریان
سانکی دونیام نفس آلیرمیش اوندان
خیلقتین حیکمتی آنایمیش، آنا
قوشاچایلی، آنا درّ دی گؤوهر دی
بوتون کاییناتا سرور دی، پیر دی
آنا، آچیلمامیش ایلاهی سرّ دي
دونیادا عزّتیم آنایمیش، آنا
اختیار
انسان اوغلو دورما چالیش
تا اختیار وارا لینده
ایشله قازان بویون اگمه
بوگون هر نه وار الینده
فرصت الده بیر سرمایه
قویما عؤمرون گئتسین زایه
بو دونیایه او دونیایه
قازان فرصت وار الینده
صاباح عؤمرون چاتار سونا
گئیینرسن بیر آغ دونا
یاردیم ائیله بونا اونا
بوگون قدرت وار الینده
دده کاتیب حق نامینا
گؤز تیک أللاهین مالینا
گؤز قویما خلقین مالینا
اگر غیرت وار الینده
قونشویا جوت اکر، چیراق یاندیرار
آتانین سؤزنو گتیرمز سایا
اؤزگهنین سؤزونه تئز باش ائندیرر
آللاه فرسیز ائولاد ورمهيئیدی کاش
تانیماز نه قوهوم نه ده کی قارداش
گؤله قارغو سانجار، یولا تؤکر داش
سو جالايیب اود- اوجاغی سؤندورر
قوشاچایلی دئيیر سؤزون دوزونو
سؤز قانماز ائولادا یومار گؤزونو
یاخشی ائولاد، دانماز آتا ایزینی
باش اوجالدار، شؤهرت- شانا میندیرر


text:
موضوعات : بسلنمه
بایرامدا نئجه یئیک و ایچک
بایرامدا چوخلو گئت گللر اوچون ؛بسلنمهییمیزی(تغذیه) اؤنومسهمیریک(اهمین نمی دهیم) بو اوزدن سونرالار،یانلیش بسلنمهنین ، ضرر و زیانینی چکمهلی اولوروق.بو ضرر و زیانلارین سونوجو؛قان یاغی و قان باسینجین چوخالماسی اولور.شوکولات و دادلی لارین حددن آرتیق توکتیمیندن(مصرف) چکینین (خودداری کنید) ،دادلیلارین یوخاری کالوریلری، اینساندا توخلوق(سیری) حیسسینه ندن اولور !بواوزدن آنا یئمک اوچون…
آلمانی قایبقلی یوخسا قابیقسیز یئیهک!
آلما میوهسینی نئجه یئییرسینیز! قابیغینی سویورسونوز یوخسا قابیقلی دیشه چکیرسینیز. آلمانین قابیغینی سویانلاردان اولسانیز،اؤزونوزو بسین(مغذی) موادلاردان محروم ائتدیگینیزی بیلمهلیسینیز. گونده بیر دانا آلمانی قابیغیلا یئیهرسینیزسه؛کولون و بؤیوک باغیرساق(روده) سرطانینا یوخ دئیهنلردن بیری اولابیلرسینیز، اما آلما نئجه سرطانا یوخ دئییر،آلما قابیغی؛ “پروسیانیدین ” (PROCYANIDIN))آدلی شیمیایی قاتقیدان زنگین دیر.پروسیانیدین موادی بیر آنتی…
تورک قهوهسی ندن فرقیلیدیر
۱۴نجو عصرین باشلاریندا گونئی(جنوبی) حبشهدن(اتیوپی) دونیایا یاییلدیغی بللی اولونان قهوهنی،ایستانبولا،یمن والیسی اؤزدمیر پاشا ۱۵۱۷ -جی ایلده گتیریر. بورادا ،چی قهوه دانالاری تاوالاردا قوورولدوقدان سونرا دیبکلرده دؤیولهرک گویوم و قهوهدانلاردا پیشیریلمهسینه باشلانینجا تورک قهوهسی آدینی آلیر.تورک قهوهسینین لذتی و اونو، ایستانبولا یولو دوشن وندیکلی و مارسیلی تاجیرلر سایهسینده آوروپادان باشلایاراق بوتون…
چؤرهگی نئجه ساخلامالیییق!
تازا یاپیلمیش چؤرهگی هاردا و نئجه ساخلامالیییق،سویودوجو دا ساخلامالیییق یوخسا فریزئرهده،چؤرهگی نه دورومدا ساخلامالیییق! چؤرهگین، سویودوجودا(یخچال) ساخلاماسی (نگهداری)،اونون بایاتلانماسینی سورعتله ندیریر.چؤرهگین بایاتلاشماماسی اوچون نه ائتمهلیییک!؟ چؤرهگین بایاتلانماماغی اوچون؛ چؤرهگی ایستی ویا چوخ سرین دورومدا(وضعییت) ساخلامالیییق.چؤرهگین نشاستاسی، ایستی و یا چوخ سرین دورومدا بایاتلانماز (بیات نمی شود) .سویودوجون سویوقلوغو، چؤرهگین بایاتلاشماماسی…


text:
يار گؤزونه وورولموشام يار يارالی من یارالی
پاییزدا یاپراق کیمینیق یار سارالی من سارالی
هر نه یازان ایلقاریمیز ایندی پوزولماقدادیلار
هئچ دئمیری کیمسه یازیب یار یازالی من یازالی
يوللارا باخدیم نقه دهر توز قوپاران گلمه دی یوخ
آی نه اولار کی گئجه لر یار پارالی من پارالی
داغ قازارام بولسم اگر داغ منه يول وئرمييه جاق
عشقه گرکدیر یاناسان یار اودالی من اودالی
عؤمروموزه دايان دئديق چون کی عؤمور شيتابدادير
هئچ اینانانمام کی داها یار قارالی من قارالی
آنجاق اجلدير کی گه لر آيری سالار بيزلريده
ایندیده عؤمروم قوتاریر یار آرالی من آرالی«آراز»
.: Weblog Themes By Pichak :.


text:
دوشنبه چهاردهم اسفند 1391
تبریزین "سو پارکی"،۱۷ زووولداق ایله،یاخین گله جک،آچیلیش اولاجاق
تبریزین "سو پارکی"،۱۷ زووولداق ایله،یاخین گله جک،آچیلیش اولاجاق
تبریزین "سو پارکی"، ایکی فازدا پیلانی تؤکولوب؛ ایلک فازدا،تجهیزاتین تام قورولماغیندان سونرا، فروردین آیینا دک،توریست لر وشهرداش لارین قوللانماغی اوچون حاضیرلاناجاق.
سو پارکین، ایکینجی فازی ،تبریز بلدیه سین و "کولتورل میراث،ال وتوریزم صنعت لرین "سازمانین یاردیم و دایاقلیغی له یاخین گله جک ده یولا دوشه جک.
تبریزین "سو پارکی" ایلک فازدا،۱۱۰۰نفر توتونج(گنجاییش) ایله بئش قات یئر آلتی دا،۸میلیارد ریال ده یر له،خصوصی سرمایه یاتیریم الی له یوللا دوشمک دؤنه سینده دیر.
سوپارکی، حاقیندا گئنل بیلیگی لر:
-ایزلیم:یاغچیان کویو،توحید خیاوانی
-آلت یاپی ساحه سی:۸مین مئترموبع
-اؤزل سو آریتما سیستئمی(تصفیه آب)
-۱۷چئشیدلی مودرن زووولداق(سورعتلی زووولداق+یاواش زووولداق+یو شئکل+قورو زووولداق+فضایی چالا)
-گؤلمه جه دالغاسی(استخر موج)۲۴ مودل ،دالغا جورله مه ،یئته نکی له
-دالغالی چای،۱۷۰ مئتر اوزونونلوقلا
-ایکی ،اوشاق گؤلمه جه سی(۳-۷و ۷-۱۲)
-سونا ،جکوزی
-سویوق دومان
- تونل گیریشینده،یاغیش پرده سی
-قوندورما ایلدیریم
-قورخونج تونئلی
-ایش یارتما:۱۰۰نفر(ایلک فازدا)
تبریزین سو پارکی،"آتیه سازان فخر آذر "شیرکیتین الی له تیکیلمک دؤنه سینده دیر؛بو پارکین ایکینجی فازی، چئشیدلی بؤلوم لردن تؤره نیب اوجومله دن:اوست اؤرتولو اویون شهری،رستوران،آلیش وئریش مرکزی و...


text:
قشقایی ها: هویت قومی یا هویت ایرانی - اشکبوس طالبی
Holland's Got Talent 2013 - Amira Willighagen
تهراندا “آذربایجان فولکلورو گئجهسی” کئچیریلهجک
تهراندا “آذربایجان فولکلورو گئجهسی” کئچیریلهجک
شهریور آیینین ۱۴ینجی گونو (آدینا آخشامی) ساعات ۵ دن ۸ قدهر تهرانین اندیشه مدنیت ساراییندا (سید خندان کؤرپوسونون یاخینلیغیندا) آذربایجان فولکلورو گئجهسی کئچیریلهجک. بو ییغینجاقدا فولک موسیقیسیایله برابر, آذربایجان شیفاهی خالق ادبیاتیندان نمونهلر وئریلهجک و بو ساحهده چالیشان صنعتکارلارین چیخیشلاری اولاجاقدیر. عینی حالدا مراسیمین نزدینده “آذربایجاندا قدیم پئشهلر” عنوانلی سندلی شکیللر سرگیسیده تشکیل اولوناجاقدیر.
مراسیم, صابر ادبی انجومنی, ساهر ادبی- مدنی درنهیی, آذربایجان ائل بیلیمی موسسهسی و ایشیق سایتینین(آذربایجان ادبیات و اینجهصنعت سایتی) ایشبیرلیگیله پیلانلاشدیریلیبدیر.


text:
شعر کودک در آذربایجان
آذربایجانین ایلک اوشاق شعری
آذربایجان ادبیاتیندا ایلک اوشاق شعر کیتابینی یازان 10– جی عصیر شاعیری اؤلمز « محمد فضولی » دیر. اونون بو حاقدا یازدیغی کیتابی نین آدی « صحبت الاثمار » ( مئیوه لرین دانیشیغی ) دیر.
بو کیتاب اصلینده تخمینا 200 بئیت دن عبارت اولان بیر مثنوی دیر. کیتاب، 1958 جی ایلده باکی دا « حمید آراسلی » طرفیندن یاییلیر. بو کیتاب، کامیل میرباقیروف طرفیندن نثره چئوریله رک اوشاقلار اوچون حاضیرلانیب و تبریزده 1376 هجری ده « اسمر» نشریاتی طرفیندن یاییملانمیشدیر. اثرین اؤزونو بؤیوک لر اوچون یازیلماسینی دویوروق ؛ آنجاق درین فیکیرلشدیکده، یئنی چاغدا « جیزگی فیلیم لری » ( فیلم های کارتونی ) ، تمثیلی بیچیمده اوشاقلار اوچون حاضیرلانماسینی گؤرنده، « صحبت الاثمار » ین دا اوشاقلار اوچون تمثیلی بیر دیل ایله یازیلدیغینی دویورسان. بونا گؤره آذربایجانین ایلک اوشاق شعری ( بلکه ده من دئیردیم شرق ده ) فضولی یه عایددیر.
شاعیر بو کیتابدا مئیوه لرین دیلی ایله، اؤز نصیحت آمیز سؤزلرینی دئییر و هر بیر مئیوه اؤزونون خاصیتیندن دانیشیر. شعرده مئیوه لرین خاراکتئری واردیر. فضولی مئیوه لرین خاصیت لرینه اویغون سؤزلردن فایدالانیر. شاعیرین بو توصیف لرینده بوتون مئیوه لر اؤزو اؤزلویونده تایسیز دیر. هئچ بیر مئیوه، باشقا مئیوه لرین یاخشی لیغینی گؤرمک ایسته میر و هر بیری اؤزونو یاخشی لارین اَن یاخشیسی بیلیر. سوندا باغا سیاحته چیخان آدام دا ائله اونلارین یاراتدیغی بو اویومسوز دونیالاریندان قاچماق فیکرینه دوشور. بو مئیوه لر آراسیندا هئچ بیر فیکیر و دویغو بیرلشمه سی یوخدور. اونلار ین هربیریسی نین داورانیشی « بوردا منم باغداد دا کور خلیفه » ضرب المثلینی یادا سالیر.


text:
بار ایلاها چاره قیل، آی اون بئشیندهن رد اولوب
سیلكهنیب پولدان جیبیم، پولسوزلوغوم بیحدّ اولوب
یوخدو یول بازاره چون؛ یوللار بوتونلوك سدّ اولوب
رحم قیل كاردیر قولاق، كوردور گؤزوم، لالدیر دیلیم
یوخدو شانسیم ائی خدا، ایلدهن گلیبدیر پیس ایلیم
اهل – عیال زار و پریشان، آج – سوسوز، من نئیلهییم
آه چكیر جیبلر تماماً سینهسوز، من نئیلهییم
گؤز جوموبدور، دیل – دوداق باغلیبدی بوز، من نئیلهییم
آی بو باش فرهاد، او باش مجنونِ یارم ائی خدا
آی بوباش یاریم شیرین، لیلی اوباش مندهن جدا
كارگر گؤرموش پولون هر آیدا اون بئش گون اوزون
آی بوباش چیلتیك چالار، امّا اوباش بیلمز سؤزون
تلخ اولار اوقاتی چوخ – چوخ، دیك آچیب باخماز گؤزون
جان دئسهن دیك داشلانار، جانان دئسهن غوغا سالار
هوپ توت اوغلان، ساكیت اول، بیر سؤز دئسن دعوا سالار
ایلده بیر یول قاوزانار آیلیق ولاكین نیرخلار
گونده بیر یول قاوزانار كن، اوچجه یوز یول آببیلار
فعلهنین باشیندا دولت؛ ائی دریغا اود قالار
ات – نوخود ارزیله؛ آیلیقلار ریال ایلن اولوب
فعلهنین گول رنگی یارب گؤر نه نوع ایلن سولوب
ائی وزیر، ائی سرور كار – كارگر، ائی تاج سر
كارگر چون هر گون اولسون جومله روز كارگر
هرگون ائتسین دردلرین اظهار عمو؛ بی شور و شر
ایلده بیر گون فایدا وئرمز دردین اظهار ائتمهیه
«شوكتی» دردلر فوزوندور؛ وئر امان زار ائتمهیه


text:
وطن دیلی نیوز به نقل ازپایگاه خبری تحلیلی دورنا نیوز
آذربایجان “ین مدنیّت مرکزلریندن بیری اولان ” تبریز ” شهری قدیم دؤورلردن اعتباراً استراتئژی مؤوقئیینه و آل – وئریشلی ایقلیم شرایطینه گؤره قدیم شرقده شؤهرت قازانمیشدیر.ان قدیم دؤورلردن مهم تیجارت یوللاری جنوبی قافقاز، ایبئرییا و قافقاز ” آلبانییاسی”ندان جنوبا دوغرو مئسوپوتامییا و “هیندیستان”آ گئدن تیجارت یوللاری بو شهردن کئچیب گئتمیشدیر. باتی دان (غرب) اوزانان تیجارت یوللاری دا کیچیک آسییانی کئچهرک تبریز شهرینده بین النهرین و هیندیستاندان گلن یوللارلا بیرلشمیشدیر. بئلهلیکله تبریز شهرینین اینکیشاف ائتمهسینه تأثیر گؤسترن مهم عامیللردن بیری تیجارت یوللاری اولموشدور. هله ماننا دؤولتی دؤورونده بو شهر مهم مرکزلردن بیری اولموشدور.


text:
ایمام عسکری
حسن ایبن علی (ایمام حسن عسکری، ابومحممد، هادی، ایبنالرریضا و زکی) شیعهلرین اونبیرینجی ایمامیدیر کی ۲۳۲اینجی هیجری ایلینین ربیعالثثانی آیینین سککیزینجی گونونده مدینه شهرینده آنادان اولوبدور. اون آتاسی هادی -شیعهلرین اونونجو ایمامی- و آناسیدا اوممولدی (حودیث، سوسن و سلیل)یدیر.
Mündəricat
یاشاییش[redaktə]
عسکری اوچ عابباسی خلیفهسیله همدوورهیدی. موعتزز، موهتدا و موعتمید بو خلیفهلریدیلر. او ۲۵۴اینجی هیجری ایلینده هادینین اولمهسیندن سونرا، ۲۶۰اینجی ایلهجهن -۶ ایل موددتینده- ایمامت ائتدی. عابباسی خلیفهلری، هادی و عسکرینی سامیرادا اوز عسکرلرینین یانیندا موحافظیهده ساخلامیشدیلار و بوناخاطیر، بو ایکی ایمامی «عسکریلر» آدلاندیریبلار. خلیفهلر بیلیردیلر کی مئهدی عسکرینین اوغلودور و بو دلیل اوچون، اونو محدودییتده ساخلاییب و چوخلو زامانلار حبسه محکوم ائتمیشدیلر.
اویرنجیلر[redaktə]
عسکرینین ۱۰۰دن آرتیق اویرنجیسی واریدی کی ابوعمر عوثمان ایبن سعید عمری (مئهدینین بیرینجی ناییبی)، احمد ایبن ایسحاق قومی، ایبراهیم ایبن مهزیار، ابوهاشیم داوود ایبن قاسیم جعفری، محممد ایبن حسن صففار، محممد ایبن عوثمان ایبن سعید عمری (مئهدینین ایکینجی ناییبی)، عبدالله ایبن جعفر حومئیری، احمد ایبن محممد ایبن موطههر، ابوسهل ایسماعیل ایبن علی و محممد ایبن صالیح ایبن محممد همدانی، اونلارین ان اونملی و آدلیملارینداندیلار.
اولوم[redaktə]
عسکری سونوندا ۲۶۰اینجی هیجری ایلینین ربیعالاوول آیینین سککیزینجی گونونده -۲۹ یاشیندا- موعتمیدین دستوریله مسموم اولوب و اولدی. اونون جنازهسی سامیرادا آتاسی -هادی-نین قبرینین یانیندا توپراغا تاپیشیریلدی. عسکرینین اولمهسیندن سونرا، ایمامت بارهسینده شیعهلرین آراسیندا ایختیلاف ایجاد اولدی. بیر سیرا دئییردیلر کی او اوروج ائدیبدیر و قاییداجاغدیر. بیر سیرا دئییردیلر کی اونون قارداشی -جعفر- ایمامته چاتیبدیر. آمما اونایکیایمامی شیعهلرین عقیدهسینه، مئهدی آتاسینین جنازهسینین اوستونده ناماز قیلیب و اوز ایمامتینی هامییا ائعلان ائتدی.
قایناقلار[redaktə]
Bu məqalənin azərbaycan dili əlifbasının latın qrafikası ilə qarşılığı vardır. Bax: İmam Əskəri


text:
منه اورگدیبدیر آنا ، دیلیمی جانیم تک سوه رم آنا دیلیمی
بئله بیر شیرین دیل اولماز دنیادا سن ده همت ائله آنا ، دیلیمی
اوغولا داغ کیمی دایاقدیر ، آتا نییه گرک اوغول آتاسین ، آتا
اوغول چوخ تاپیلار آتا تاپیلماز دمیر چاریق گئییب مینسن قیر ، آتا
آتانین الیندن توتان اوغولدی آما آیاقیندان چکسه او ، غولدی
هرکیم چیخدی آتاسنین چوخ چکمه دی اونون بورنی اوغولدی
اوز آدیمی سوروشورام اوزگه دن منیم قوشلاریما سپیر اوزکه ، دن
عالم بیلیر هر قوشون بیر دنی وار اوزگه سپر ، اوزگه قوشا ، اوزگه دن
عزیز لریم بو بیت لرده چوخ گوزل صورت ده جناسلار ایشلنیب . حتما لذت آپاردیز


text:
موضوعات : اویون
الکترونیک ایلنجه آراجلاری
الکترونیک ایلنجه آراجلاری(ابزار)، گونده دفعهلرله ،چئشیدلی (مختلف) آختاریش ماتورلاریندا آختاریلینیرلار.پلی استیشن۳ کونسولون عرضهسیندن سونرا قوللانیجیلار اؤزللیکله فوتبال اویونوچولاری، بو کونسولون یئنی وئرژنلرینی اویناماق ایستهییبلر.بو اوزدن الکترونیک ایلنجه آراجلاری(ابزار) هر کسین طرفیندن آختاریلینیر. ۲۰۱۳ایلینده ان چوخ آختاریلان الکترونیک ایلنجه آراجلارین سیرالاماسی(طبقه بندی) آشاغیدا یازیلان قرارا دیر.دئمهلیدیر، بو سیرالاما، “Bing” سیتهسینین وئریلهریله…
playstation4 رکورد قیردی!
سونینین پلی استیشن۴کونسولو ساتیش باخیمندان رکورد قیردی،دئمهلیدیر؛ playstation 4 اویون کنسولونون عرضهسینین ایلک۲۴ساعاتیندا آمریکا وکانادا اؤلکهلرینده،بیر میلیوندان آرتیق playstation 4 کنسولو ساتیلدی.playstation 4 اویون کنسولو بیر اؤزل و اوستون(برتر) اویون کونسولو اولاراق ،آمریکا وکانادا اؤلکهلرینده یاخشی ساتیشلا اوزاوزه گلیب. دئمهلیدیر بو اویون کنسولونون قوللانیجیلارین(کاربر) ۴فاییزی،playstation 4کنسولونو دونانیم(سخت افزار) باخیمندان سورونلو…
سوپرماریو(گوبهلکیئیهن)گئیمینیآنلاین اوینایین
سوپر ماریو(گوبهلک یئیهن) گئیمی کسینلیکله هرکسین یادینا گلیر، گؤزهگلیم ،گؤزل وخاطیرلی سوپر ماریو گئیمی ،میکرو جنیوس کونسوللارین ان سئویملی گئیملریندن بیریسی دیر.دئمهلیدیر ایندیده بو خاطیرهلی گئیمی آنلاین اولاراق اؤز دارییجینیزدا(مرورگر) اوینایا بیلرسینیز.Full Screen Mario سیتهسی؛سوپر ماریو(گوبهلک یئیهن) گئیمینین آنلاین اویناماسیم اؤزللیگینی کروم داراییجیسیندا یارادا بیلیب .آرتیرمالیدیر ؛گؤبلک یئیهن گئیمینین تام…
GTA Vاویونو ۳گون بویوندا،بیر میلیارد دولار ساتدی
GTA Vگئیمی شهریورین۲۶ سیندا،رسمی اولاراق یایینلاندی ،GTA Vاویونو، ۵ایل بویوندا حاضیرلانیب.GTA 5گئیمی،پلی استیشن ۳ و ایکس باکس ۳۶۰ سیستئملری اوچون حاضیرلانیب .بو اویونون یوخاری کئیفیتیندن علاوه؛باشقا ندنله آدی سانی، دیللره دوشوب،GTA 5 گئیمی اوچ گون عرضهسیندن کئچهرک،بیر میلیارد دولار ساتیشا چاتیب! بلی ،بو گئیمین عرضهسیندن اوچ گون کئچهرک، بیر میلیارد…


text:
اۆچ دوْست – گۆللو، آنار، جۆمشود ائيواندا دینمزجه اوْتورموشدولار. نیيه دینمزجه اوْتورموشدولار؟ چۆنکی شکیل چکیردیلر. ائو، حيط، منظره شکلی. اولجهدن شرطلشمیشدیلر ده… باخاق گؤرک کیمین چکدیگی رسم داها قشنگ اوْلاجاق؟! گۆللو ایله آنار کارانداشلارینی گؤتوروب ایشه باشلادیلار. جۆمشود ایسه اوْنلاردان آرالی اوْتوروب چکمهيه باشلادی. اۇشاقلار شکیللرینی چکیب قۇرتاراندان سوْنرا اوْنو دیوارا ياپیشدیردیلار. جۆمشود اوْ بیریلرینین چکدیکلری رسملری لاغا قوْيدو:
- هئچ بئله ده شکیل اوْلار؟ گۆللو اینجیدی:
- نیيه اوْلمور؟ جۆمشود هر ایکی رسمده ائولرین دامینی گؤستردی:
- باخین، بۇنلار سهودی.


text:
ایمام سجاد
علی ایبن حوسئین (ایمام سججاد، زئینالعابیدین، ابومحممد، ابوالحسن ثانی، سئییدالعابیدین، زکی، امین و ذوالثثفنات) شیعهلرین دوردونجو ایمامیدیر کی ۳۶اینجی هیجری ایلینین جمادیالاوول آیینین ۱۵اینجی گونونده مدینه شهرینده آنادان اولوبدور. اونون آتاسی حوسئین -شیعهلرین اوچونجو ایمامی- و آناسیدا شهربانو -ایرانین شاهی اوچونجو یزدگیردین قیزی-دیر. سججاد سونوندا ولید ایبن ملیکین زهریله اوز ائوینده اولدی. اونون جنازهسی اوز عمیسی حسنین قبرینین یانیندا -بقیع قبریستانیندا- توپراغا تاپیشیلدیریلدی.
Mündəricat
یاشاییش[redaktə]
سججاد ایکی ایل علینین ایمامتی، ۱۰ ایل حسنین ایمامتی و ۱۱ ایلده حوسئینین ایمامتینین دورهسینده یاشاییش ائتدی و همیده یئزید ایبن موعاوییه، عبدالله ایبن زوبیر، موعاوییه ایبن یئزید، مروان ایبن حکم، عبدالملیک ایبن مروان و ولید ایبن عبدالملیکین حوکومتلرینی گوردی. ابوحمزه ثمالی، ابوخالید کابولی، یحیی ایبن امطویل، سعید ایبن جبیر، سعید ایبن مسیب و عمرو ایبن عبدالله سبیعی، اونون ان اونملی اصحابلاریدیلر.
ایمامت[redaktə]
حوسئینین کربلا ساواشیندا اولمهسیندن سونرا و موختارین قییامینین جریانیندا کی شیعهلرین چوخو اوندان حیمایت ائتدیلر، موختار اوز قییامینی حنفییهنین نییابتیندن ائعلان ائتدی. سججاد بو دورهده سایسال اوموروندا چوخ دیخالت ائدمیردی و شیعهنین عقیدهلرینین یایماسی، شیعه اوچون صالیح اینسانلارین تربییتی، بنیاومییهنین چئهرهسینین گوسترمهسی، اینحیرافی فیکیرلرین قاباغینین آلماسی و عاشورانین یادینین دیری ساخلاماسی، اونون اصلی ایشلریدیلر.
تعلیملر[redaktə]
سججاد اوز تعلیملرینی دوعا قالیبینده بیر کیتابدا -سججادییه صحیفهسی آدیندا- شیعهلر و آیری موسلمانلار اوچون یایلاندیریبدیر. شیعهنین عالیملری بو کیتابی قورآن و نهجالبلاغهدن سونرا، ان اونملی قایناق تانیییرلر و اونو «قورآنین همتاسی»، «اهلبئیتین اینجیلی» و «آلمحممدین زبورو» آدلاندیریرلار.
عاییله[redaktə]
سججادین ۱۵ ائولادی واریدی کی اونلارین آدلاری بو ترتیبیلهدیر: باقیر (آناسی اوممعبدالله حسنین قیزی)، عبداالله (اونون قیزی -فاطیمه- ایسماعیل -صادیقین اوغلو-نون آناسی)، حسن، حوسئین، زئید، عومر، حوسئیناصغر، عبدالرحمان، سولئیمان، علی، محمداصغر، خدیجه، فاطیمه، علییه و اوممکولثوم.
قایناقلار[redaktə]
Bu məqalənin azərbaycan dili əlifbasının latın qrafikası ilə qarşılığı vardır. Bax: Əli ibn Hüseyn